text:
October 31, 2011
Awan Anus, Awan Kalap
AWAN ANUS, AWAN KALAP. Daytoy ti pammati ti maysa a mangngalap bayat ti panagbanniitna iti igid iti baybay a sakupen ti Barangay Bateria, San Esteban, Ilocos Sur. (Danny B. Antalan)
(Naipablaak iti Bannawag, Nobiembre 7, 2011 a bilang.)
Kale-kalesa, Binting Maysa!
KALE-KALESA, BINTING MAYSA! Paradaan dagiti kalesa iti sidiran ti merkado publiko ti Siudad ti Laoag. Nupay ad-addan a traysikel wenno dyipni ti maipaspasada kadagiti ili ken siudad, adda pay laeng met dagiti sumagmamano a kalesa uray kadagiti siudad a kas iti Laoag, Vigan ken Tuguegarao. (Roy V. Aragon)
(Naipablaak iti Bannawag, Nobiembre 7, 2011 a bilang.)
Populasion ti lubong, nagbalinen a 7 bilion
Napanen a 7 bilion ti populasion ti lubong, ken nagtalinaed met ti Asia a kas taeng ti 60 porsiento nga umili iti lubong, kas maibatay iti 2011 State of the World Population report ti United Nations Population Fund (UNFPA).
Iti nasao a report, nagtalinaed met ti Filipinas a kas maika-12 a kaaduan iti tao a pagilian iti lubong iti populasionna a 94.9 milion idinto a nagtalinaed met ti China a kas kaaduan iti populasion (1.35 bilion), sumaruno ti India (1.24 bilion).
Nupay kasta, kuna ti report a mabalin nga ad-adunton ti populasion ti India ngem ti China inton 2025 iti mapattapatta a 1.46 bilion a populasion ti India a maidilig iti 1.39 bilion iti China iti nasao a tawen.
Inlawlawag met ti report a nadanon ti P7 bilion a populasion ti lubong iti agtapos ti Oktubre 2011.
“Napateg unay ti isyu iti populasion iti sangkatawan ken iti lubong. Ngem daytoy ti nalawag a sanguentayo: ti kalawa ti espasio a pagnaedantayo,” kinuna ni Ugochi Daniels, UNFPA country representative iti panagsaritana iti pannakairuar ti report mainaig iti populasion ti lubong a naangay iti historic landmark Manila Hotel.
(Naipablaak iti Bannawag, Nobiembre 7, 2011 a bilang.)
Iti nasao a report, nagtalinaed met ti Filipinas a kas maika-12 a kaaduan iti tao a pagilian iti lubong iti populasionna a 94.9 milion idinto a nagtalinaed met ti China a kas kaaduan iti populasion (1.35 bilion), sumaruno ti India (1.24 bilion).
Nupay kasta, kuna ti report a mabalin nga ad-adunton ti populasion ti India ngem ti China inton 2025 iti mapattapatta a 1.46 bilion a populasion ti India a maidilig iti 1.39 bilion iti China iti nasao a tawen.
Inlawlawag met ti report a nadanon ti P7 bilion a populasion ti lubong iti agtapos ti Oktubre 2011.
“Napateg unay ti isyu iti populasion iti sangkatawan ken iti lubong. Ngem daytoy ti nalawag a sanguentayo: ti kalawa ti espasio a pagnaedantayo,” kinuna ni Ugochi Daniels, UNFPA country representative iti panagsaritana iti pannakairuar ti report mainaig iti populasion ti lubong a naangay iti historic landmark Manila Hotel.
(Naipablaak iti Bannawag, Nobiembre 7, 2011 a bilang.)
DTI, bantayanna dagiti Christmas light
Naiget a bambantayan ti Department of Trade and Industry ti kalidad dagiti Christmas light ken dadduma pay a dekorasion a saan a pimmasa iti quality standard ti nasao a departamento.
Segun ken ni DTI Secretary Gregory Domingo, Communications and News Exchange Forum, rinugianen ti departamento ti nagmonitor kadagiti kalidad ti Christmas light.
Mangiruar ti DTI iti listaan dagiti brand a pimmasa iti inspeksionda ket palpalagipanda ti publiko a rebbengna nga agannadda iti panagusar kadagiti produkto a saan a naglasat iti proseso ti inspeksionda.
Maiwayat daytoy tapno maliklikan dagiti uram ken dadduma pay nga insidente gapu iti depektibo a waya ti koriente.
“Kadagiti aggatgatang, siguraduenyo nga addaan iti marka nga Import Commodity Clearance (ICC) dagiti silaw ken dekorasion a para Paskua,” kinuna daytoy.
(Naipablaak iti Bannawag, Nobiembre 7, 2011 a bilang.)
Segun ken ni DTI Secretary Gregory Domingo, Communications and News Exchange Forum, rinugianen ti departamento ti nagmonitor kadagiti kalidad ti Christmas light.
Mangiruar ti DTI iti listaan dagiti brand a pimmasa iti inspeksionda ket palpalagipanda ti publiko a rebbengna nga agannadda iti panagusar kadagiti produkto a saan a naglasat iti proseso ti inspeksionda.
Maiwayat daytoy tapno maliklikan dagiti uram ken dadduma pay nga insidente gapu iti depektibo a waya ti koriente.
“Kadagiti aggatgatang, siguraduenyo nga addaan iti marka nga Import Commodity Clearance (ICC) dagiti silaw ken dekorasion a para Paskua,” kinuna daytoy.
(Naipablaak iti Bannawag, Nobiembre 7, 2011 a bilang.)
October 28, 2011
BANNAWAG, Nobiembre 7, 2011
SARITA
4 Lahar
Norberto D. Bumanglag, Jr.
Imbatona ti botelia a nangbeltak iti danum a nangalun-on met iti maysa a napait a lagip…
12 Cadena de Amor
Cles B. Rambaud
Asino kadi ti pudno a makatukod iti kaipapanan ti ayat uray iti labes ni patay no di laeng dagiti pudno a maseknan?
NOBELA
16 Dagiti Bituen iti Imatangda (2)
Jose A. Bragado
Kasanon no idiborsionto met ni Melchor? Nagsidduker.
34 El Guapito (41)
Dionisio S. Bulong
“Ammom, swithart, dagiti lallakay a nuang pagaayatna ti agarab iti naganus a ruot uray agsuyotda kalpasanna.”
DANIW
6 Ita nga Aldaw
Djuna R. Alcantara
18 Ti Napaludasak
Arnold C. Baxa
22 Ditoy Libingan ng mga Bayani
Noli S. Dumlao
Ditoy Libingan ng mga Bayani
agsala met dagiti busbusi iti baet dagiti krus
a nataratar a nayurit iti batogmi.
Iti ngatuenmi a langit,
situtured latta salsallapingaw nga agkanta,
iti baet dagiti paningping ti AK47.
Dakami dagiti natay
sibibiag sumagmamano a tawen laeng
nariknami met ti linnaaw iti parbangon
nadigoskami met iti bimmalitok a lawag
ti lumlumnek nga init iti Manila Bay
sadiay, nagbatok dagiti kakaduami iti tahong
pagpapigsada nga aggaud iti dragon boat
ta narangranga dagiti mestiso ngem dakami.
Nakilumbakami a naglangoy
kadagiti agwaras a langis ken basura
kaskam’ la agdardaras nga agpundo
sadiay Corregidor a pakaipasulianmi.
Nagayat ken paayat
Ita, addakamin ditoy Libingan ng mga Bayani.
Ibaklaymo man met koma
ti napaypayso a gubat iti kabusor
kinaawan-adal, kinapanglaw, kinaganggannaet iti bukod a daga.
Sika a gayyem ken kaadalan dagiti baknang a minero
a makasapul iti teritorio inwalinda ni Tentorio
mangpapatay kadagiti padi
isuda a mangisaksakit iti nakaparsuaan
daan kanon dagiti Lumad iti tawidda a daga.
Iti agtigtigerger nga imam, yawatmi ti AK47
kukuam nga itag-ay
no pugsatem ti pammati iti kadagupanmi a naipatli
dikamto maturog nupay naudatalkamin
ta dinto makatalna dagiti busbusi
nga agsala iti gayebgeb ti agmatuon
ditoy Libingan ng mga Bayani.
24 Biag ni Lam-ang (2)
Bersion ni Leopoldo Y. Yabes
SALAYSAY
7 Ay, Mabutengak a Matay, Kunam?
Fr. Danny R. Laeda
“…No matnag (ti bukel ti trigo) iti daga ket matay, agbiagto ket agbunganto iti adu.”
8 Gapu Ta Daytoy ti Linteg (9)
Hues Joven F. Costales (Ret.)
Ti Kaso Dagiti Nabartek nga Agkabsat:
Pudno unay a ti panagbartek, maysa a kinamaag…
10 Kasano Met ti Agpasina iti Hawaii?
Gladys Menor
Ti maysa kadagiti pakaigidiatan dagiti Filipino kadagiti dadduma a puli isu ti kaadu dagiti makipagrikna no adda sumina…
20 Ket Nagpakita Manen Dagiti Al-alia
Fernando B. Sanchez
Pudno nga adda al-alia, kuna ti autor. No apay, ilawlawagna dayta…
40 Agkettelka iti Kuarta iti Mulam a Saluyot
Reynaldo E. Andres
Saluyot laeng, dimo kunkuna. Ta dakkel a kuarta ti maitedna kenka… no ammom nga itiempo ti agmula.
KOMIKS
26 Miks & Tiks
Umap-apal ni Dinis kadagiti padana nga ubbing ta adda lilongda a mapanda pasiaren ti tanemda idiay kamposanto. Idinto nga isuna, awan!
28 Dagiti Bannatiran iti Bantay Maoac-oacar (39)
30 Tres Muchos (20)
KOLUM
14 Dear Judge
Dear Judge,
Nagkasarkami ken baket iti sanguanan ti mayor ti ilida idi napan a tawen. Agtawenak laeng idi iti 19 ket awan ti pammalubos da tatang ken nanangko nga agkasarak, isu a binaliwan ti sekretaria ti mayor ti tawenko ket pinagbalinna a 25. Adda kadi bileg ti kasarmi?—Ronilo
(Mabasayo ti sungbat ni Judge Baclig iti Bannawag.)
19 Dear Doc
Maudi a paset ti sungbat iti surat ni Manong Idrong ti Cordon, Isabela a na-diagnose nga addaan iti kidney problem; nangato kano ti creatinine-na ket masapul a ma-dialysis. Salsaludsodenna no ania daytoy dialysis— ania ti aramidenna iti bagi; no adda komplikasionna. Ken no asidegen ti ipapatayna.
33 Okeyka, Apong
Sarsarita kadi laeng wenno pudno dagiti “napukaw a sibilisasion?
1. Ti Atlantis ti kaatapan kadagiti amin a napukaw a sibilisasion. Ti ammotayo maipanggep itoy napukaw a lubong ket manipud kadagiti sumagmamano a binatog kadagiti obra ni Plato. Agtultuloy ketdi nga umadu dagiti nakappapati a pammaneknek kadagiti mataktakuatan dagiti arkeologo iti puseg ti taaw. Iladladawan ngamin ti Atlantis ti maysa a Utopian a ladawan babaen kadagiti ar-arep-epen ni Plato iti sinuratna a The Republic— banag a pangibilangan daytoy a maya a mito wenno sarsarita laeng.
(Adda tuloyna iti Bannawag.)
36 TIPS
Addaanka iti ATM Card? Agannadka! Agannad iti modus operandi dagiti agtatakaw iti ATM Card. Kastoy ti aramidda: no pumanawkan a nangiruar iti kuartam iti ATM, adda umasideg kenka a mangibaga nga adda kuartam (mabalin a P1,000) a di inruar ti ATM ket tulongannaka kampay idi. Ibagana nga iserrekmo manen ti ATM card-mo sa iserrek wenno italmegmo ti PIN ti ATM card-mo. Dimo ammo, ngem mabalin a matakawna kenka ti ATM card-mo ken naikabesana metten ti PIN-mo.
(Mabasa iti Bannawag dagiti dadduma pay a tips nga inurnong ni Ma’am Eli.)
39 Kastoy, Kapid, Ditoy Hawaii
Naangay itay nabiit, Kapid, ti maysa a kangatuan a pammigbig iti komunidad dagiti Filipino ditoy Hawaii─ti Parents of the Year 2011 nga inangay ti The Philippine Cultural Foundation of Hawaii (PCFH).
Iti panirigan dagiti opisial ti PCFH nga ipanguluan ni Ms. Maggie Pasion Domingo, awan ti makarimbaw iti napintas a pakasaritaan dagiti nagannak no di ti panangtubayda a nasayaat dagiti annakda tapno agbalinda a nakidser nga adigi ti pamilia ken ti pagilian iti masakbayan.
(Basaen ti tuloyna iti Bannawag.)
42 Padasem Daytoy, Kailian
Maminwalo a pakanenna dagiti bakana iti inaldaw…
Gapu iti dayta, adda dagitay baka a makaited iti 30 a litro a gatas iti kada aldaw, wenno nasursurok pay…
44 Ading Kosinera
PAGLINGLINGAYAN
45 Beware of the Dog, Kdp.
46 Showbiz
48 Sinniriban
48 Sapukas
48 Sudoku
48 Aggarakgaktayo
Teody: Alaek kano man ‘diay martiliomi, angkel, kuna ni tatang.
Sabas: Ne, sika daytan, Teody? Dakkelka metten, nakkong! Agbasbasaka?
Teody: Wen, angkel.
Sabas: Ania ti al-alaem?
Teody: Diay ngarud martiliomi, angkel.
--Dexter Marin Fabito
DADDUMA PAY
2 Ti Makunami
15 Tao, Lugar, Pasamak
17 Siled ti Kararag
23 Asino ti Mapabasol No Di Nakaruar ni Baby?
Nasakit daytoy a kinapudno—ngem adda makapaliday a pakainaigan ti kinakurapay iti edukasion…
35 Txtm8
37 Ti Gasatmo Ita a Lawas
38 Ammuem Pay Dagitoy
October 21, 2011
Ti Makunami Oktubre 31, 2011
Daydi FM
Maragsakanak man a nakabasa iti salaysay ni dati a Justice Manuel “Lolong” Lazaro (“Ni FM a Diyo Am-ammo,” Okt. 10) saan a gapu ta am-ammok ti autor ta agkarrubakami iti Laoag ngem gapu iti laingna a nangisalaysay iti pudpudno nga ugali, kababalin ken abilidad daydi Presidente Ferdinand E. Marcos.
Adda met diak malipatan nga aldaw--Ablan Day daydi ngem diak ammon a tawen. Narambakan daytoy iti Ablan Shrine iti Bonifacio Street, Laoag City. Nayon ti selebrasion ti pannakayawat dagiti premio dagiti nangabak iti GRAAFIL (salip iti panagsurat) nga imatonan idi ni Apo Prescillano N. Bermudez. Nagatendar idi daydi Manong Greg Laconsay (Editorial Director idi ti Liwayway Publishing, Inc.) ta naawis a maysa kadagiti mangyawat kadagiti premio. Gagangay nga agbati dagiti nagyawat iti premio kadagiti nairanta a tugaw iti entablado. Di pay napudotan ti tugawda no ar-arigen idi makangngegkami iti wanengweng ti sirena. Nabisngay dagiti dupudop a tao. Adda ni Presidente Marcos! Nakial-alamano kadagiti tattao iti pannagnana nga agturong iti entablado. Sumagmamano laeng ti guardiana. Iti pinagriknak, kasla daytay maysa a gagangay nga anak nga aggapu’t Manila a simmangpet a mangkablaaw iti agkasangay nga amana.
Anian nga apalko ta naalamano ni Manong Greg ti presidente ken dua wenno tallo laeng a tugaw ti baetda. Pampanunotek idi a no siak met ti adda idiay ayan ni Manong Greg, ania ngata ti aramidek? Nasiputak nga umis-isem lattan daydi Manong Greg nga immulog iti entablado tapno makapagtugaw met dagiti dadduma pay nga agkakangato nga opisial ti gobierno a mayat a mangsarabo iti presidente.
--Fernando C. Alonzo
Wahiawa, Hawaii
* * *
Saanak a Naballikog
Napaisemak iti reaksion ni Apo Hermigildo A. Viloria (Oktubre 3) iti patarus iti Iluko iti paulo ti nobela ni Apo Juan C. Laya a “His Native Soil” a “Daga a Nakayanakan” (Agosto 8). Segun ken ni Apo Viloria ti umisu a patarus ti “His Native Soil” ket “Bukod a Natibo a Daga” a saan ket a “Daga a Nakayanakan” a kas patarus ni Apo Prescillano N. Bermudez. Ta segun pay ken ni Apo Viloria ti “Daga a Nakayanakan” ket “Land of My (sic) Birth” iti Ingles. Iti kasta ngarud, kunana a, “Daytoy ket panangyaw-awan kadagiti Ilokano” ken “maysa a panangballikog….kadagiti umili iti Kailokuan, iti pagilian a Filipinas, ken iti ballasiw-taaw.”
Maamiris a ti patarus ni Apo Viloria a “Bukod a Natibo a Daga” ket literal a patarus ti paulo idinto a makita ti anagna wenno bugasna iti patarus ni Apo Bermudez. Inayonko ditoy a ti Ingles a balikas a “native” ket naggapu iti balikas a Latin a “natus” a kayatna a sawen “nayanak.” Ket nakunak: Ilokanoak ngem saanak met a nayaw-awan; umiliak iti pagilian a Filipinas ngem saanak met a naballikog.
--Bernardino Leaño Failma
Linomot, Jones, Isabela
Maragsakanak man a nakabasa iti salaysay ni dati a Justice Manuel “Lolong” Lazaro (“Ni FM a Diyo Am-ammo,” Okt. 10) saan a gapu ta am-ammok ti autor ta agkarrubakami iti Laoag ngem gapu iti laingna a nangisalaysay iti pudpudno nga ugali, kababalin ken abilidad daydi Presidente Ferdinand E. Marcos.
Adda met diak malipatan nga aldaw--Ablan Day daydi ngem diak ammon a tawen. Narambakan daytoy iti Ablan Shrine iti Bonifacio Street, Laoag City. Nayon ti selebrasion ti pannakayawat dagiti premio dagiti nangabak iti GRAAFIL (salip iti panagsurat) nga imatonan idi ni Apo Prescillano N. Bermudez. Nagatendar idi daydi Manong Greg Laconsay (Editorial Director idi ti Liwayway Publishing, Inc.) ta naawis a maysa kadagiti mangyawat kadagiti premio. Gagangay nga agbati dagiti nagyawat iti premio kadagiti nairanta a tugaw iti entablado. Di pay napudotan ti tugawda no ar-arigen idi makangngegkami iti wanengweng ti sirena. Nabisngay dagiti dupudop a tao. Adda ni Presidente Marcos! Nakial-alamano kadagiti tattao iti pannagnana nga agturong iti entablado. Sumagmamano laeng ti guardiana. Iti pinagriknak, kasla daytay maysa a gagangay nga anak nga aggapu’t Manila a simmangpet a mangkablaaw iti agkasangay nga amana.
Anian nga apalko ta naalamano ni Manong Greg ti presidente ken dua wenno tallo laeng a tugaw ti baetda. Pampanunotek idi a no siak met ti adda idiay ayan ni Manong Greg, ania ngata ti aramidek? Nasiputak nga umis-isem lattan daydi Manong Greg nga immulog iti entablado tapno makapagtugaw met dagiti dadduma pay nga agkakangato nga opisial ti gobierno a mayat a mangsarabo iti presidente.
--Fernando C. Alonzo
Wahiawa, Hawaii
* * *
Saanak a Naballikog
Napaisemak iti reaksion ni Apo Hermigildo A. Viloria (Oktubre 3) iti patarus iti Iluko iti paulo ti nobela ni Apo Juan C. Laya a “His Native Soil” a “Daga a Nakayanakan” (Agosto 8). Segun ken ni Apo Viloria ti umisu a patarus ti “His Native Soil” ket “Bukod a Natibo a Daga” a saan ket a “Daga a Nakayanakan” a kas patarus ni Apo Prescillano N. Bermudez. Ta segun pay ken ni Apo Viloria ti “Daga a Nakayanakan” ket “Land of My (sic) Birth” iti Ingles. Iti kasta ngarud, kunana a, “Daytoy ket panangyaw-awan kadagiti Ilokano” ken “maysa a panangballikog….kadagiti umili iti Kailokuan, iti pagilian a Filipinas, ken iti ballasiw-taaw.”
Maamiris a ti patarus ni Apo Viloria a “Bukod a Natibo a Daga” ket literal a patarus ti paulo idinto a makita ti anagna wenno bugasna iti patarus ni Apo Bermudez. Inayonko ditoy a ti Ingles a balikas a “native” ket naggapu iti balikas a Latin a “natus” a kayatna a sawen “nayanak.” Ket nakunak: Ilokanoak ngem saanak met a nayaw-awan; umiliak iti pagilian a Filipinas ngem saanak met a naballikog.
--Bernardino Leaño Failma
Linomot, Jones, Isabela
Balikutsakayo Dita!
BALIKUTSA. Maibilbilag dagitoy kaar-aramid a balikutsa, maysa a sinam-it a naaramid manipud iti bennal (tubbog ti unas). Mailaklako dagitoy iti igid ti highway ti ili a Sta. Maria, Ilocos Sur a pakasarakan ti nalalawa pay laeng a kaunasan iti probinsia. (Ladawan:Dante Tacata/Teksto: Mancielito S. Tacadena)
(Naipablaak iti Bannawag, Oktubre 31, 2011 a bilang.)
Layus iti Cagayan, basol ti Magat Dam, kuna ni Ed Lara
Rumbeng a ti Magat Dam iti Ramon, Isabela ti mapasungbat iti pannakalayus dagiti lugar iti akimbaba a paset ti Karayan Cagayan a pakairamanan ti Amianan nga Isabela ken ti sibubukel a probinsia ti Cagayan.
Daytoy ti kinuna ni dati a Gobernador ti Cagayan Edgar Ramones Lara maipanggep iti rinibu a metro kubiko a danum a kellaat a binulosan ti penned a nangigubuay iti ad-adu pay a danum a naiburuang iti bimsog la ngaruden a karayan a gapu met ti panaglipias daytoy ken nanglayusanna kadagiti komunidad iti agsumbangir a paset ti karayan.
“Kontraenmi ti pakaammo dagiti autoridad ti Magat a nagkuna a saanda a basol ti napasamak a layus a nangdidigra iti Cagayan a nagkunaanda a 25 porsiento laeng ti kadagupan ti danum ti naggapu iti penned idinto a 75 porsiento ti naggapu manipud kdagiti nadumaduma a sanga ti Karayan Cagayan,” kinuna ni Lara iti maysa a pakaammo nga impatulodna iti Bannawag.
Innayon ni Lara a ti danum nga aggapu kadagiti sanga ti Karayan Cagayan a maiturong iti Karayan Cagayan, nagayusda a kas maibatay iti linteg ti Nakaparsuaan. Iti sabali a bangir, kinunana a ti ibagbaga ti Magat Dam a 25 porsiento a dagup ti danum nga imbulosna iti Karayan Cagayan ket naiburuang iti dagup a 5,500 agingga iti 7,500 a metro kubiko iti kada segundo. Daytoy a kellaat a pannakaibulos ti kastoy ti kaaduna a danum manipud iti penned ti di nabaelan ti karayan a gapu met ti panaglipias daytoy, kas kinuna ni Lara.
Innayon ni Lara a saan a kuestion ti pannakaibulos ti danum manipud iti Magat Dam no madanon daytoy ti nangatngato ngem 193 metro ta mabalin a masawang ti penned ken mangibunga iti nakaro a layus.
Ngem gapu ta kayat dagiti mangimatmaton iti penned a madanon ti rumbeng a kangato ti danum tapno makapagserbi a nasayaat ti penned, ur-urayenda a madanon daytoy ti 193 metro a kangato sakbay a rugianda ti agibulos iti danum—a saan koma a rumbeng ta addaan met ti dam kadagiti metro (Water Inflow Meters) a naipuesto sakbay ti penned a pakakitaan iti kaadu ti danum a maur-urnong iti dam.
Bayat ti napalabas a Bagyo Pedring, nadanonen ti Magat Dam ti 194 metro a “kritikal a kaadalemna” idi rugian dagiti mangimatmaton iti Magat Dam ti agibulos iti danum iti kaadu a 5,000 metro kubiko iti kada segundo idinto nga iti sabali a bangir, sumangkaadu met a danum ti agturong iti penned, kas kinuna ni Lara.
“No nagpaliiw koma a nasayaat dagiti manedier ti Magat Dam ken inusarda dagiti datos manipud kadagiti Water Inflow Meters, naammuanda koma sakbayna no kasano ti kaadu ti danum a sumsumrek iti penned tapno naikeddengda met sakbayna no kasano ti kaadu ti danum a palusposanda iti penned a saan ketdi nga inur-urayda a madanon ti delikado unay a kaadu ti danum iti penned sa nagibulosda,” kinuna ni Lara.
Gapu met itoy, kinuna ni Lara nga iti inaramid dagiti manedier ti Magat Dam, mapasungbatda pay ketdi koma iti kinamanagliwayda no di man iti binilion a pisos ti pategna nga apit a napukaw malaksid kadagiti biag a naisakripisio.
Mainaig itoy, kiniddaw ni Lara ti pannakaipakat dagiti addang tapno dinton maulit ti napasamak. No saan, kinuna ni Lara nga agtultuloyto latta nga agsagaba dagiti umili gapu iti pukawda a sanikua ken apit nangruna iti kaawan kaes-eskanna a pannakapukaw ti adu a biag.
(Naipablaak iti Bannawag, Oktubre 31, 2011 a bilang.)
Posted by AST at 3:13 AM 1 comment: Links to this post
Baro nga ITR form, nairuaren
Inruaren ti Bureau of Internal Revenue (BIR) ti baro nga income tax return (ITR) form nga usaren dagiti indibidual a taxpayer a makaaw-awat iti sueldo ken dagiti addaan iti mixed earning (naglalaok a nagganaran) para iti panagidatag iti 2011 tax return itoy umay a tawen.
Napabaro met uray ti ITR form para kadagiti corporate taxpayer (BIR Form 1702).
Naibatay dagiti baro a pormulario iti Revenue Memorandum Circular No. 40-2011 nga inruar itay nabiit ni BIR Commissioner Kim S. Jacinto-Henares.
Immadu met ti panid dagiti baro nga ITR form ta nagbalinen a tallo ti dati a maysa a panid.
Dagiti met addaan iti ”mixed income,” agusardan iti lima manipud iti dati a tallo.
Dagiti corporate taxpayer, agusardan iti uppat manipud iti tallo a panid.
(Naipablaak iti Bannawag, Oktubre 31, 2011 a bilang.)
Napabaro met uray ti ITR form para kadagiti corporate taxpayer (BIR Form 1702).
Naibatay dagiti baro a pormulario iti Revenue Memorandum Circular No. 40-2011 nga inruar itay nabiit ni BIR Commissioner Kim S. Jacinto-Henares.
Immadu met ti panid dagiti baro nga ITR form ta nagbalinen a tallo ti dati a maysa a panid.
Dagiti met addaan iti ”mixed income,” agusardan iti lima manipud iti dati a tallo.
Dagiti corporate taxpayer, agusardan iti uppat manipud iti tallo a panid.
(Naipablaak iti Bannawag, Oktubre 31, 2011 a bilang.)
Posted by AST at 3:11 AM No comments: Links to this post
Labels: tax
GMM Meeting : Nob. 13
Maangay ti general membership meeting ti GUMIL Metro Manila inton Nob. 13, 2008, Domingo, 10 A.M. iti Lot 5, Block 75, Blue Boz St., Rizal, 1200 Makati City iti panangsangaili da agkaingungot a Martin ken Teresita Rochina, kas impakaammo ni Retirado a Judge Vivencio S. Baclig, presidente ti gunglo.
Mapagpapatangan iti miting ti pannakarambak ti Maika-46 nga Anibersario ken Christmas Program ti GUMIL Metro Manila, ken dadduma pay a proyekto ti gunglo. (Ma. Rose A. Cabie)
(Naipablaak iti Bannawag, Oktubre 31, 2011 a bilang.)
Mapagpapatangan iti miting ti pannakarambak ti Maika-46 nga Anibersario ken Christmas Program ti GUMIL Metro Manila, ken dadduma pay a proyekto ti gunglo. (Ma. Rose A. Cabie)
(Naipablaak iti Bannawag, Oktubre 31, 2011 a bilang.)
BANNAWAG Oktubre 31, 2011
SARITA
4 Saddam/ Ariel S. Tabag
Idi pay, ti palimed nga uk-ukopan ti tunggal maysa kadakuada, tumungtungraraw ti ipusna…
NOBELA
16 Dagiti Bituen iti Imatangda (1)/ Jose A. Bragado
Adayo pay iti kuartoda, makitanan dagiti agaaribungbong nga ubbing ken mamaestra iti ridaw ti kuarto.
34 El Guapito (40)/ Dionisio S. Bulong
Sinorpresa ni Macario a sinarungkaran ni Minnie. Ket… ay!
DANIW
6 Nalipatan a Balikas/ Rosalie V. Calpito
Agmalmalem dagiti arasaas
Ta uray la mangngeg
Amin agingga kadagiti suli
Ti siudad: agingga iti tiendaan,
Munisipio
Uray ‘diay kombento
Mangngeg
Dagiti agsumbangir a ladingit
Lumned dagiti lagip
Agnanayon dagiti napusipos a rikna
Awan ngatan dagiti balikas
A mangpatibker
Kadagiti arasaas ti namnama
Makatitileng a mangngeg
‘Tay riaw a naladingit
Agsapsapulda pay latta
Iti balikas nga umanay
A mangitapaya
Kadagiti basol
A saan a naisurat
Iti manuskrito wenno libro.
18 Balong/ Jonathan B. Torricer
Daniwka a simmangbay
Ragsak di mailadawan ditoy kaunggan
Pirak dina magatadan isem, katawam
No kaay-ay-ayamna ni anghel a kasigud
Lima a kalgaw nga inur-uraydaka
Nagsublisubliak a nanguli
Iti agdan ti Lourdes Grotto
Tapno ti kararag idanonna koma iti langit
Dagiti dawatko.
Awan dumak iti mannaniw a nagpuypuyat
Kadagiti naladaw a rabii, nasapa a parbangon
Nakitulagak kadagiti balikas
Tinengngelko dagiti linabag
Immalditko ida iti barukong ni inam
Agingga a limtuadka
A maysa a daniw.
Ay, kukuakon ti lubong, Balong
Maysaakon a mannaniw!
22 3 a Daniw ti Labbet-Rikna/ Roy V. Aragon
i. temperantia
kaunaan a dugmam, piglat itan iti siko
ken tumeng, a naynay nga ukisan, pagdaraen
ti kaulpitan kadagiti bulan, nupay inarapaapko
met ti agnanayon a talingenngen iti laksid sidir:
nagkinnawil a batek, nagkinnawiwit a liput nagpanes
a sabado, kadkadua a di naibanga, di sumina, ibit
nga ibit, dinton maipalangit: agngatangata, agkatangkatang.
ket iti puoram a bangkayko, maipayugpogak a puling: aliaw
a mamagsidduker ti rakemek a dapo, dinto mailemmengan
pammales pait iti isem a nasam-it a nagtagisimat' allilaw,
nakatartarumamis a puris nakem, salugsog dapan ken dakulap:
suatenkanto met iti kaibatogam a siit, diakton agsangit,
kuak, wen, kukuak ti maudi nga isem, ilugitko ti saem.
(Basaen ti sibubukel a daniw iti Bannawag)
24 Biag ni Lam-ang (1)/ Bersion ni Leopoldo Y. Yabes
(Umuna a Paset)
O naslag a Dios Espiritu Santo
silawam Apo ‘toy panunotko
tapno makapudnoak iti panangipalawagko
iti pakasaritaan ti maysa a tao.
Idi panawen nga un-unana
adda dua nga agassawa
a nabiit pay ti panangawatda
iti matrimonio a nangina.
Iti pannagna dagiti aldaw
di nagbayag daytoy babain naginaw,
ta nadanonanen ti panagbungan
daydi sakramento nga inawatdan.
Nadumaduma a bungbungan
ti inna dita nasarsaramsam:
salamagi a marabamban,
pias ken daldaligan.
(Basaen ti tuloyna iti Bannawag.)
SALAYSAY
8 Gapu Ta Daytoy ti Linteg (8)/ Hues Joven F. Costales (Ret.)/ Ti Kaso Dagiti Dua nga Illegal Recruiter
Binueltaan ida dagiti inallilawda nga aplikante…
12 Agat-Sinuso Pay Laeng, Agmamanoken?/ Neyo Mario E. Valdez
Pagaayat dagiti nataengan a kameng ti sindikato ti agrekrut kadagiti menor de edad ta malaksid a naalibtak dagiti ubbing, kasla kuddot laeng ti pannusa kadagitoy no matiliwda.
20 ‘Maykayon, Luganantayo Dagiti Dalluyon!/ Djuna R. Alcantara
Itoy nga Oktubre 28-30, iti “Surfing Break 6” ti La Union, ur-urayennaka dagiti dalluyon…
40 Wen, Nasamay ti Uring a Kas Abuno/ Reynaldo E. Andres
Napintas la ngaruden ti uring ti kawayan a pagluto, napintas pay a nayon ti abuno tapno mapaadu ti apit.
KOMIKS
26 Miks & Tiks
Hm, simmangpet ni Asseng manipud idiay ”Cagay-an”!
28 Dagiti Bannatiran iti Bantay Maoac-oacar (38)
Apo, kinautibo dagiti Marungtao da Janus ken Sandra!
30 Tres Muchos (19)
Sapsapulen da Amin ken Tinang dagiti tallo nga annakda…
KOLUM
14 Dear Judge
Adda tinawid ni ikit a dua (2) kadisso a talon. Adda kadi kalintegan dagiti kakasinsinko (nga annak ni ikit) a dumawat iti binglayda uray sisibiag pay ni ikit? (Basaen ti sungbat ni ret. RTC Judge Vivencio S. Baclig iti Bannawag.)
19 Dear Doc
Nadakamattayo iti napalabas a bilang ti dua a klase ti dialysis, ti hemodialysis ken peritoneal dialysis.
Dagiti pagilasinan a masapulen ti dialysis ti pasiente iti chronic kidney problem:
(Basaen ti tuloyna iti Bannawag)
33 Okeyka, Apong
Ditay ipalubos nga agbalintayo met a “napukaw a sibilisasion.”
36 TIPS
Maysa ti panagbasabasa a makabannog kadagiti mata nangruna no di umdas ti lawag nga us-usarem. Makatulong ditoy ti flexible lamp a maiturong ti lawag ti silaw iti mismo a panid a basbasaen. Nasaysayaat met ‘tay nababa ti wattage-na ngem ‘tay nangato unay. Umdasen ‘tay 40 agingga iti 60-watt nga spotlight bulb. Nupay kasta, di koma agus-usar iti reading lamp iti kuarto nga awanen ti sabali pay a nakagangat a silaw. Ngamin no dakkel unay ti paggidiatan ti sipnget ken lawag iti kuarto, di agsarday dagiti mata a makibagbagay iti kasasaad ti lawag iti kuarto, banag a pakabannoganna. (LAURENCE G. BINGGAYEN, Bangag, Lal-lo, Cagayan)
(Basaen dagiti dadduma pay a tips nga inurnong ni Ma’am Eli)
39 Kastoy, Kapid, Ditoy Hawaii
Ti Consul General ken ti Bannawag
42 Padasem Daytoy, Kailian
Itay napan nga Oktubre 15, naimbitarankami a kas miembro ti hurado iti Kamote Festival idiay Kampo Aguinaldo ti Armed Forces of the Philippines idiay Quezon City.
Inangay ngamin dagiti miembro ti AFP Officers Ladies Club ken ti Mama Sita Foundation daytoy maysa a festival. Kas paset ti festival, naaramid ti maysa a salip maipapan iti panagisagana wenno panagluto kadagiti nadumaduma a potahe a nakausaran ti kamote.
Narambak ti Kamote Festival a naangay idiay Daza Park Function Room. Adu ti nagatendar. Nasurok a 150 dagiti miembro dagiti gunglo dagiti assawa dagiti opisial ti AFP. Sabali pay dagiti inimbitaran ti Mama Sita Foundation a timmabuno met.
(Basaen ti tuloyna iti Bannawag.)
44 Ading Kosinera
Padigo ni Ading Mercy nga inadawna iti recipe book a Mga Lutuing Katutubong Gulay:
Native Chopsuey
Dagiti ramen:
¼ kg nga squid balls, pagguduaen
¼ kg a kikiam, pabaribar nga iwaen
5 kangipen a bawang, dekdeken
1 bukel a sibuyas, nagalip
2 pakete a hibe, paluknengen iti danum
½ bukel a tabungaw, nagalip
10 bukel a sitaw, putputden iti kalalainganna iti kadadakkel
10 bukel a pallang, naiw-iwa
10 kapuon a petsay, maputedputed iti babassit
1 bukel a carrots, nagalip
2 bukel a sili, naiw-iwa
Patis
Pimienta
Manteka
Panangisagana:
1. Iprito ti squid balls ken kikiam iti sumagmamano a minuto, ipaigid iti apagapaman.
2. Prituen ti bawang, sibuyas ken hibe.
3. Ipisok ti tabungaw, sitaw, sigarilias. Iluto iti lima a minuto.
4. Ipisok met ti petsay, carrots ken sili.
5. Ipisok ti naprito nga squid balls ken kikiam.
6. Templaen iti patis ken pimienta maibatay iti kayat a templa.
7. Adawen.
8. Idasar a napudot.
(Basaen ti nayonna a resipe iti Bannawag.)
PAGLINGLINGAYAN
45 Stepen, Kdp.
46 Showbiz
48 Sinniriban
48 Sapukas
48 Sudoku
48 Aggarakgaktayo
DADDUMA PAY
2 Ti Makunami
7 Kasanon No Awan ti Bannawag?
10 Sige, Rugitam Latta ti Karayan!
15 Tao, Lugar, Pasamak
17 Siled ti Kararag
23 Dayaw 2011: Naindaklan a Parambak Dagiti Kultura
35 Txtm8
37 Ti Gasatmo Ita a Lawas
38 Ammuem Pay Dagitoy
October 12, 2011
Iti Umay a Bilang…
*Umayen ni Lam-ang! Wen, adu la ketdi kadagiti agdama nga agbasbasa iti Bannawag ti di pay nakabasa iti sibubukel a pakasaritaan ti “Biag ni Lam-ang.” No nabasada man idin, mabalin a timmapoken iti lagipda dagiti pannakigasanggasat daytoy “superhero” dagiti Ilokano. Daytoy ti gapuna nga ipablaak manen ti Bannawag ti maysa kadagiti bersion daytoy nga epiko, a marugian iti umay a bilang.
*Marugian pay ti baro a nobela ni Jose A. Bragado, ti “Dagiti Bituen iti Imatangda.”
*Ken mabasayo ti “Saddam,” ti sarita a pinangyalat ni Ariel S. Tabag iti Umuna a Gunggona iti Salip iti Sarita iti Iluko (Ilokano) iti 61st Don Carlos Palanca Memorial Awards for Literature.
*Malaksid kadagitoy, dagiti salaysay, kolum, ken dadduma pay a pagaayatyo a basbasaen iti magasintayo!
Padaananyo!
*Marugian pay ti baro a nobela ni Jose A. Bragado, ti “Dagiti Bituen iti Imatangda.”
*Ken mabasayo ti “Saddam,” ti sarita a pinangyalat ni Ariel S. Tabag iti Umuna a Gunggona iti Salip iti Sarita iti Iluko (Ilokano) iti 61st Don Carlos Palanca Memorial Awards for Literature.
*Malaksid kadagitoy, dagiti salaysay, kolum, ken dadduma pay a pagaayatyo a basbasaen iti magasintayo!
Padaananyo!
Ti Makunami
Libre nga Anunsio?
Arigna apagsaltak pay laeng, nangrugin ti “commercial” iti sarita a “Nalaka Laeng No Kayat” ni Rolando A. Seguro, Jr. (Set. 26). Diak la ket ngarud ammon no ania ti birokek: “love story” wenno “product brand.” Napia koma no maymaysa a naiputputong a nayaw-awan a brand, ngem saan. Ket adda la ngarud saludsod a nagumok ditoy utekko – nagbayad ngata ‘diay kompania nga akinkukua iti produkto? Nagbayad ken ni autor ken/wenno ti magazine? No saan, ay, ket “free advertising” ket diak inimas ti nagipauneg. Ti makunak, imbes nga aginagan ti autor iti specific a brand, suoten ti kinamanagpartuat a bael a panangiladawan ti maysa a banag, nagruna iti paset a naratibo – naim-imas no kua. Pagarigan no nasanger a mainum, adda dita ti wine, gin, rhum, vodka, brandy, whisky – ket iladawan. Ngem no Jack Daniel’s, kuna ni mannurat, ay, ket sabalin ta research study dayta saan a fiction, kunak met no kua.
--Bernardo Leaño Failma
Linomot, Jones, Isabela
(Adda puntos ni Apo Failma maipanggep iti panagdakamat ti maysa nga autor iti brand name iti sinuratna a piksion. Ngem iti biang ti Bannawag, saan la ketdi a dadaelen ti piksionista ti pakasarsaritaan ti produkto, addaan daytoy iti karbengan nga agdakamat iti brand name iti sinuratna no makatulong daytoy iti pannakapaadda ti napimpintek a bagi ti nasao a sinurat. –Editor)
* * *
Marcos Shrine
Gapu iti dakkel a nagapuanan daydi Apo Marcos (gapu ta saanda a kayat a maitabon iti Libingan ng mga Bayani), nasaysayaat a mayaramidan laengen iti Shrine a pakaidulinanna iti asideg ti Fort Ilocandia wenno iti Malacañang of the North a masarakan iti bukodna a probinsia tapno sarsarungkaran dagiti mangipatpateg kenkuana ken agbalin a daydaywen dagiti turista nga aggapu kadagiti sabsabali a pagilian. Ta no iti Libingan ng mga Bayani, narigat a sarungkaran iti asino man a mayat a mangkita kenkuana.
--Felipe A. Bayani
(Naipablaak iti Bannawag, Oktubre 24, 2011 a bilang.)
Arigna apagsaltak pay laeng, nangrugin ti “commercial” iti sarita a “Nalaka Laeng No Kayat” ni Rolando A. Seguro, Jr. (Set. 26). Diak la ket ngarud ammon no ania ti birokek: “love story” wenno “product brand.” Napia koma no maymaysa a naiputputong a nayaw-awan a brand, ngem saan. Ket adda la ngarud saludsod a nagumok ditoy utekko – nagbayad ngata ‘diay kompania nga akinkukua iti produkto? Nagbayad ken ni autor ken/wenno ti magazine? No saan, ay, ket “free advertising” ket diak inimas ti nagipauneg. Ti makunak, imbes nga aginagan ti autor iti specific a brand, suoten ti kinamanagpartuat a bael a panangiladawan ti maysa a banag, nagruna iti paset a naratibo – naim-imas no kua. Pagarigan no nasanger a mainum, adda dita ti wine, gin, rhum, vodka, brandy, whisky – ket iladawan. Ngem no Jack Daniel’s, kuna ni mannurat, ay, ket sabalin ta research study dayta saan a fiction, kunak met no kua.
--Bernardo Leaño Failma
Linomot, Jones, Isabela
(Adda puntos ni Apo Failma maipanggep iti panagdakamat ti maysa nga autor iti brand name iti sinuratna a piksion. Ngem iti biang ti Bannawag, saan la ketdi a dadaelen ti piksionista ti pakasarsaritaan ti produkto, addaan daytoy iti karbengan nga agdakamat iti brand name iti sinuratna no makatulong daytoy iti pannakapaadda ti napimpintek a bagi ti nasao a sinurat. –Editor)
* * *
Marcos Shrine
Gapu iti dakkel a nagapuanan daydi Apo Marcos (gapu ta saanda a kayat a maitabon iti Libingan ng mga Bayani), nasaysayaat a mayaramidan laengen iti Shrine a pakaidulinanna iti asideg ti Fort Ilocandia wenno iti Malacañang of the North a masarakan iti bukodna a probinsia tapno sarsarungkaran dagiti mangipatpateg kenkuana ken agbalin a daydaywen dagiti turista nga aggapu kadagiti sabsabali a pagilian. Ta no iti Libingan ng mga Bayani, narigat a sarungkaran iti asino man a mayat a mangkita kenkuana.
--Felipe A. Bayani
(Naipablaak iti Bannawag, Oktubre 24, 2011 a bilang.)
Guapple ti Bauang, La Union
GUAPPLE TI BAUANG, LA UNION. Isabsab-it ti tindera dagiti lakona a guapple iti puestona iti igid ti kalsada nasional iti Barangay Santiago, Bauang, La Union, tapno makita dagiti aglabas a motorista. Maysa ti Barangay Santiago kadagiti kaaduan iti mula a guapple iti nasao nga ili. (Zaldy Comanda)
(Naipablaak iti Bannawag, Oktubre 24, 2011 a bilang.)
FM, di maitabon iti Libingan –PNoy
Saanto a maitabon ni dati a Presidente Marcos bayat ti kaadda ni Presidente Benigno S. Aquino III iti puesto.
Kinuna ti Pangulo itay lawasna a daytoy ngatan ti kakaruan a kita ti inhustisia para kadagiti biktima ti Martial Law no ipaayan ti pagilian iti pammadayaw ni Marcos babaen ti pannakaitabonna iti Libingan ng mga Bayani.
Dinakamat pay ti Pangulo, bayat ti media forum nga inangay ti Foreign Correspondents Association of the Philippines (FOCAP) iti Makati, nga adu pay a biktima ti Martial Law ti saan a naipaayan iti subad ti pannakaidadanesda.
Iti met biang ni Bise Presidente Jejomar C. Binay, kinunana a respetarenna ti desision ti Pangulo. Sakbayna, inrekomendana iti Pangulo ti pannakaipaay ti “military honors” ken ni Marcos ken maitabon daytoy iti probinsiana (Ilocos Norte)—banag a di met laeng pinaboran ti Pangulo.
(Naipablaak iti Bannawag, Oktubre 24, 2011 a bilang.)
Kinuna ti Pangulo itay lawasna a daytoy ngatan ti kakaruan a kita ti inhustisia para kadagiti biktima ti Martial Law no ipaayan ti pagilian iti pammadayaw ni Marcos babaen ti pannakaitabonna iti Libingan ng mga Bayani.
Dinakamat pay ti Pangulo, bayat ti media forum nga inangay ti Foreign Correspondents Association of the Philippines (FOCAP) iti Makati, nga adu pay a biktima ti Martial Law ti saan a naipaayan iti subad ti pannakaidadanesda.
Iti met biang ni Bise Presidente Jejomar C. Binay, kinunana a respetarenna ti desision ti Pangulo. Sakbayna, inrekomendana iti Pangulo ti pannakaipaay ti “military honors” ken ni Marcos ken maitabon daytoy iti probinsiana (Ilocos Norte)—banag a di met laeng pinaboran ti Pangulo.
(Naipablaak iti Bannawag, Oktubre 24, 2011 a bilang.)
Ileppas ni Ryan Singson dagiti proyekto ti kabsatna
Ituloy ni Dip. Ryan Luis V. Singson (Umuna a Distrito, Ilocos Sur) dagiti proyekto a napanawan ti kabsatna, ni Ronald Singson, gapu iti panaglusulos daytoy a diputado a mangibagi iti Umuna a Distrito ti probinsia gapu iti pannakaidarumna iti Hong Kong.
Mairaman kadagiti ipangruna ni Dip. Ryan Singson, nangsukat iti kabsatna iti Kongreso, ti pannakapasayaat pay ti Banaoang Pump Irrigation nga inrugi ni dati a Dip. Salacnib Baterina nga intultuloy met ni dati a Dip. Ronald Singson.
Mapan itan a 5,000-8,000 a mannalon iti First District ti mapaspasayakan dagiti talonda. Nupay kasta, adda pay laeng dagiti ili a di madanon ti irigasion a kas iti Cabugao ken Sinait. Adda kano mabalin a a pangalaan iti padanum idiay Barbar, San Juan.
Mapagbalin met a moderno ti eropuerto iti Vigan tapno pumigsa ti industria ti turismo ti probinsia ken kabangibang. Mapaaddanto pay dagiti multicab wenno babassit a lugan a maibagay iti kalsada dagiti barangay a mabalin pay a mausar nga ambulansia malaksid a mapaaddanto pay dagiti babassit a trak dagiti bombero a makapagmaniobra kadagiti nailet a kalsada.
Malaksid kadagitoy, kinuna ti diputado a mapaaddanto pay dagiti napardas a lugan iti taaw nga agbantay kontra kadagiti agdindinamita.
Para iti salun-at, nangted ‘toy diputado iti dua gasut a ribu a pisos a pakauna a pundo ti panagpatsek-ap ken agas dagiti kadistrituanna iti Gabriela Silang Memorial Hospital. (D. S. Bulong ken Teddy P. Molina)
(Naipablaak iti Bannawag, Oktubre 24, 2011 a bilang.)
Mairaman kadagiti ipangruna ni Dip. Ryan Singson, nangsukat iti kabsatna iti Kongreso, ti pannakapasayaat pay ti Banaoang Pump Irrigation nga inrugi ni dati a Dip. Salacnib Baterina nga intultuloy met ni dati a Dip. Ronald Singson.
Mapan itan a 5,000-8,000 a mannalon iti First District ti mapaspasayakan dagiti talonda. Nupay kasta, adda pay laeng dagiti ili a di madanon ti irigasion a kas iti Cabugao ken Sinait. Adda kano mabalin a a pangalaan iti padanum idiay Barbar, San Juan.
Mapagbalin met a moderno ti eropuerto iti Vigan tapno pumigsa ti industria ti turismo ti probinsia ken kabangibang. Mapaaddanto pay dagiti multicab wenno babassit a lugan a maibagay iti kalsada dagiti barangay a mabalin pay a mausar nga ambulansia malaksid a mapaaddanto pay dagiti babassit a trak dagiti bombero a makapagmaniobra kadagiti nailet a kalsada.
Malaksid kadagitoy, kinuna ti diputado a mapaaddanto pay dagiti napardas a lugan iti taaw nga agbantay kontra kadagiti agdindinamita.
Para iti salun-at, nangted ‘toy diputado iti dua gasut a ribu a pisos a pakauna a pundo ti panagpatsek-ap ken agas dagiti kadistrituanna iti Gabriela Silang Memorial Hospital. (D. S. Bulong ken Teddy P. Molina)
(Naipablaak iti Bannawag, Oktubre 24, 2011 a bilang.)
Golden Jubilee ti INNS Class ‘61, maisagsagana
Maisagsagana ti Golden Jubilee ti Class ‘61 ti Ilocos Norte Normal School ( INNS) wenno Mariano Marcos State University Teacher Education (MMSU CTE) Laoag City itan babaen ti Pamuonan a Grupo (Core Group), babaen ti pannarabay da Dr. Eduardo T. Borja, dekano, ken Dr. Rosabel Acosta, office of Alumni Affairs Coordinator.
Maangay ti parambak inton Dis. 9 ken 10, 2011.
Segun iti Core Group, naipatulod metten ti surat para kadagiti kameng a naalan ti Core Group ti adresna. Mainaig itoy, maidawat iti asino man a kameng ti Class ‘61 a di pay nasarakan ti Core Group ti panangipaw-itda iti adres ken/wenno numero ti telepono wenno selpon wenno e-mail address iti asino man kada Dr. Onofrecia I. Ibarrra (Pacis, Sinait, Ilocos Sur; CP # 09163167285) 1961 Senior Class president ken Core Group Coordinator, ken Dr. Rosabel Acosta , MMSU CTE Alumni Affairs Coordinator.
Kameng ti INNS Class ’61 Core Group for Golden Jubilee da Atty. Arturo Baloaloa, Ms. Marjorie Taylan-Baquiran, Maximina Galabay-Guillermo, Teresita B. Santos, Emiliana Gallejos-Valencia, Loreta Agustin-Raquel, Leticia Pedro-Lorenzo, Genuine P. Somera, Teresita Zabala-Taño ken Onofrecia I. Ibarra.
(Naipablaak iti Bannawag, Oktubre 24, 2011 a bilang.)
Maangay ti parambak inton Dis. 9 ken 10, 2011.
Segun iti Core Group, naipatulod metten ti surat para kadagiti kameng a naalan ti Core Group ti adresna. Mainaig itoy, maidawat iti asino man a kameng ti Class ‘61 a di pay nasarakan ti Core Group ti panangipaw-itda iti adres ken/wenno numero ti telepono wenno selpon wenno e-mail address iti asino man kada Dr. Onofrecia I. Ibarrra (Pacis, Sinait, Ilocos Sur; CP # 09163167285) 1961 Senior Class president ken Core Group Coordinator, ken Dr. Rosabel Acosta , MMSU CTE Alumni Affairs Coordinator.
Kameng ti INNS Class ’61 Core Group for Golden Jubilee da Atty. Arturo Baloaloa, Ms. Marjorie Taylan-Baquiran, Maximina Galabay-Guillermo, Teresita B. Santos, Emiliana Gallejos-Valencia, Loreta Agustin-Raquel, Leticia Pedro-Lorenzo, Genuine P. Somera, Teresita Zabala-Taño ken Onofrecia I. Ibarra.
(Naipablaak iti Bannawag, Oktubre 24, 2011 a bilang.)
MMDA chief, idauluanna ti pannakayalnag ti libro a “Defensive Driving” ni L.Q. Belen
Naawis ni Metropolitan Manila Development Authority Chairman Francis N. Tolentino a kas Special Guest of Honor iti pannakayalnag ti “Defensive Driving,” maysa a handbook maipanggep iti panangliklik kadagiti aksidente iti kalsada.
Maangay ti book launching inton Oktubre 28, 2011, 4:00 p. m. iti Rembrandt Hotel, Tomas Morato St., Quezon City.
Naawis met nga umatendar dagiti mabigbig a motoring leaders.
Ni beterano nga agiwarwarnak Leonardo Q. Belen (nailadawan) ti nangsurat iti handbook, kas mayayon iti United Nations’ Decade of Action for Road Safety, 2011-2020, ken iti umasping road safety declaration ni Pres. Noynoy Aquino.
Iti sibubukel a lubong, tinawen a mapan a 13,000 ti matmatay kadagiti aksidente iti kalsada, malaksid iti 300 agingga iti 500 milion a tattao a madangdangran ken US$5 bilion ti pategna a sanikua ti madaddadael gapu kadagitoy nga aksidente, segun iti UN.
Agparparang met nga umad-adu dagiti aksidente iti kalsada iti Filipinas, kas ipakita dagiti report.
(Naipablaak iti Bannawag, Oktubre 24, 2011 a bilang.)
Posted by AST at 11:40 PM No comments: Links to this post
BANNAWAG Oktubre 24, 2011
SARITA
4 Ayuno/ Juan Al. Asuncion/ Kunana idi: Bay-am a ti parikut ti agparikut kenka. Naammuanna: Kirogen gayam ti kinaawan a maisaang dayta a pammati…
NOBELA
16 Siit ti Apuy (5)/ Fernando B. Sanchez/ Pampanunotenna no agsubli laengen nga agtrabaho idiay Greece. Ngem igawgawid ti panaggitgiteb ti nabato a pispisna…
32 El Guapito (39)/ Dionisio S. Bulong/ “Kayatmo ngarud a sika koma ti bambantayanmi ita iti ospital? Ba, magastos, loko!”
DANIW
6 Kayaw ti Rabii
Rosalie Albano Barnachea
umap-apros ti bulan
ngayednat' imet
makasiram a matmat
inulsanna ti sipnget
ti aglemlemmeng
a kayaw ti rabii
ket ita maipasngay
baro a sardam
kawes aldaw uksoben
umis-isem nga angin
nangagek bagi
naglabus a kaltaang
ulit-uliten sam-it
a naglabasan
nagmisuot a kalman
18 Bagyo
Elizabeth M. Raquel
imbasnotmo ti ipusmo iti daga
intayokmo dagiti gargaret
nailuges dagiti apagrusing
a bin-i iti barukong ti daga
ay, pinaglangoynak met iti pitak
napirpirsay dagiti ul-ulsak a sanikua
diak napakadaan, addakan iti apagkirem
nabatiak nga agkutkutimermer
agmalmalanga
adda kad' pay nabati a lasbang iti aglawlaw?
nakarkaro payen ngem aragan daytoy lubong
a dinandaniwak, ay, diak maawatan
ti kinaranggasmo
imbatim ti di mapulsot a saibbek
dagiti amin a pinagsagabam a parsua.
ala, dikanton um-umay, pangngaasim
napnuanka iti kinaranggas ken kinagulib
nagsangitak ngem dinak intaltalek
nagpagunggan, kasla nakalusot a toro a baka
sinangdo, imbaddebaddekmo amin
imkisak iti napalalo ngem awan ti nangngegmo
ta maysakan nga agballa a linuganan
ti dakes a panggep ken kababalin
kunak ngarud nga ipakpakaasi
agsublikan iti lubong a kaikariam
dikan tumaltaliaw pay
ditoy lubongmi a linusdakmo.
SALAYSAY
8 Gapu Ta Daytoy ti Linteg (7)/ Hues Joven F. Costales (Ret.)/ Ti Kaso ti Aglaklako iti Droga/ Dina inako nga adda naaramid a transaksion. Iti sabali a pannao, pagparparangenna nga agparparbo dagiti taga-PDEA…
10 Ni Amang Luis, 105, Kalakayan iti Ilocos Sur/ Ben P. Pacris / “Agragsakka. Agaramidka iti nasayaat iti padam a tao. Iti kasta, saanka a maburibor.”
12 Linteg Ditoy, Linteg Dita!/ Neyo Mario E. Valdez/ No apay nga awan serserbina dagiti adu a linteg a pampandayen dagiti diputado ken senador…
20 Ti RIC ti Santa Ana ken ti Bannawag/ Gladys B. Ballares /Kas panangpasungad iti idadanon ti Bannawag iti maika-77 a panagtawenna, nangimula ti Rural Improvement Club ti Santa Ana iti “Bannawag @ 77 Tree”…
38 Nasken ti Maikadua a Green Revolution/ D. S. Bulong, Vilmer V. Viloria ken Roy V. Aragon/ Nakalaladingit a panunoten ngem imbes a dagiti mannalon ti aglako, adu pay laeng kadakuada ti mapan gumatang iti nateng iti tiendaan…
40 Kabaelam ti Agnegosio iti Kuditdit/ Reynaldo E. Andres/ Napintas a panguartaan ti panagpatanor iti kuditdit. Ngem nasaysayaat pay no ammom ti agaramid iti bin-i daytoy!
KOMIKS
24 Miks & Tiks
26 Dagiti Bannatiran iti Bantay Maoac-oacar (38)
28 Tres Muchos (19)
KOLUM
14 Dear Judge/ Dear Judge,
Immutangak ken ni Komadre Belen iti dua gasut ken uppat a pulo ribu a pisos (P240,000.00). Adda pinirmaak a promissory note, ket nailanad sadiay a bayadak ti utangko, agraman ti tubo wenno interes a dua a porsiento (2%) iti tunggal bulan, babaen ti installment iti unos ti duapulo ket uppat (24) a bulan wenno dua (2) a tawen. Addada ig-iggamak a sangapulo ket siam (19) a resibo, ket iti tunggal resibo bigbigbigen ti nagpautang ti tunggal maysa kadagiti installment. Idi impakitak dagitoy ken ni Komadre Belen, nadlawna nga awan ti resibo para iti maika-9, maika-14 ken maika-20 nga installment. Iti kinapudnona, duapulo ket dua (22) nga installment ti nabayadakon, ta ti resibo a para iti maika-22 nga installment ket adda kamiak. Ti dakesna, singsingiren ni Komadre dagiti installment a maika-9, maika-14, maika-20, maika-23 ken maika-24. Adda kadi obligasionko a mangbayad iti maika-9, maika-14 ken maika-20 nga installment? --Berting
19 Dear Doc/ Tuloy ti sungbat iti surat ni Manong Idrong ti Cordon, Isabela a na-diagnose nga addaan iti kidney problem; nangato ti creatinine-na ket masapul a ma-dialysis. Salsaludsodenna no ania daytoy dialysis— ania ti aramidenna iti bagi; no adda komplikasionna. Ken no asidegen ti ipapatayna.
31 Okeyka, Apong/ Ania ti sepilio da apong? Sungbat: naata a sanga ti bayyabas (bayawas wenno bayabas).
Wen, pagsugigi ken pagingatda (toothpick) daytoy.
Kasano? Kagatem wenno taltalem ti maysa nga ungtona sa daytoy ti pagsugigim.
Addaan ti bayyabas iti natural nga antibiotiko a manglapped iti impeksion, ken anti-deodorant pay daytoy, banag a mangilawlawag no apay nga inar-aramid daytoy da apong—ken pagaammotayo met ti kinapudno a daytoy bassit a kayo agtubo iti uray sadino.
Usaren pay da apong nga agas iti lumteg a gugot babaen ti panagngalngalda iti rangaw wenno bulong ti bayabas. (Basaen ti pakabuklan ti sinurat iti Bannawag.)
34 TIPS/ Tapno maliklikam ti agsagaba iti bato iti kidney/ Pudno kadi a makainutka iti koriente babaen ti panagaramatmo iti screensaver?/ Silit’ sairo kontra gurigor.
37 Kastoy, Kapid, Ditoy Hawaii/ Ammom No Ania ti Hospisio?
42 Padasem Daytoy, Kailian/ Umad-adu ti Agtaraken iti Karnero/ Paneknekan dagiti nakapadasen a nanamnam-ay ken dakdakkel ti mapastrek iti panagtaraken iti karnero ngem iti kalding…
44 Ading Kosinera
PAGLINGLINGAYAN
45 Aay, Puwit Ko ‘Yan, Kdp.
46 Showbiz
48 Sinniriban
48 Sapukas
48 Sudoku
48 Aggarakgaktayo
DADDUMA PAY
2 Ti Makunami
15 Tao, Lugar, Pasamak
17 Siled ti Kararag
22 Ania Kad’ Ngamin Dayta, Ozone, Aya?
23 Hay, Makauma!
32 Txtm8
35 Ti Gasatmo Ita a Lawas
36 Ammuem Pay Dagitoy
October 6, 2011
Padaananyo Dagitoy!
*Mabasayo ti “Ayuno,” sarita a pinangyalat ni Juan Al. Asuncion iti Maika-2 a Gunggona iti Salip iti Sarita iti Ilokano (Iluko) iti 61st Don Carlos Palanca Memorial Awards for Literature.
*Iti Umuna a Bilang ti Bannawag iti Maika-77 a Tawenna a mapetsaan iti Oktubre 31, 2011, mabasayo met ti “Saddam,” sarita ni Ariel S. Tabag a pinangyalatna met iti Umuna a Gunggona iti nasao a Salip iti Sarita iti Ilokano (Iluko) iti Palanca Awards.
Ken iti isu met laeng a bilang, rugian ti Bannawag nga ipablaak, iti maikadua a gundaway, ti “Biag ni Lam-ang” a bersion ni Leopoldo Y. Yabes. Damo nga impablaak ti Bannawag ti nasao a bersion ti “Biag ni Lam-ang” idi 1971.
*Iti Umuna a Bilang ti Bannawag iti Maika-77 a Tawenna a mapetsaan iti Oktubre 31, 2011, mabasayo met ti “Saddam,” sarita ni Ariel S. Tabag a pinangyalatna met iti Umuna a Gunggona iti nasao a Salip iti Sarita iti Ilokano (Iluko) iti Palanca Awards.
Ken iti isu met laeng a bilang, rugian ti Bannawag nga ipablaak, iti maikadua a gundaway, ti “Biag ni Lam-ang” a bersion ni Leopoldo Y. Yabes. Damo nga impablaak ti Bannawag ti nasao a bersion ti “Biag ni Lam-ang” idi 1971.
Sangakilo Man 'Ta Bangusmo, Adi!
SANGAKILO MAN 'TA BANGUSMO, ADI! Dua a mangngalap ti mangkarkaruas iti sumagmamano kadagiti pupokda a bangus tapno gatangen ti maysa a parokiano. Maysa daytoy kadagiti pagtaraknan iti bangus a naintar iti sabangan ti karayan iti Namuac, Sanchez Mira, Cagayan. (Teksto/Rinetrato ni Roy V. Aragon)
(Naipablaak iti Bannawag, Oktubre 17, 2011 a bilang)
Posted by AST at 1:04 AM No comments: Links to this post
Labels: bangus
Daan a kuarta, agingga iti 2013
Iti panaggibus ti tawen 2013, dinton maaramat ti daan a kuarta ti Filipinas (ti New Design Series wenno NDS); mamimpinsanton a suktan dagiti kuarta nga addaan iti baro a disenio (ti New Generation Currency wenno NGC).
Opisial a nairuar dagiti kuarta nga NGC idi Disiembre itay napan a tawen ket panggep daytoy a disenio a suktan ti dadaan ti diseniona a kuarta, ti NDS.
Agpada a mausar ti NDS ken NGC agingga iti agtapos ti 2013 ket apaman a matapogan ti 2014, tinto laengen NGC ti mausar, kas naammuan iti Manila Bulletin, kabsat a pagiwarnak ti Bannawag.
(Naipablaak iti Bannawag, Oktubre 17, 2011 a bilang)
Opisial a nairuar dagiti kuarta nga NGC idi Disiembre itay napan a tawen ket panggep daytoy a disenio a suktan ti dadaan ti diseniona a kuarta, ti NDS.
Agpada a mausar ti NDS ken NGC agingga iti agtapos ti 2013 ket apaman a matapogan ti 2014, tinto laengen NGC ti mausar, kas naammuan iti Manila Bulletin, kabsat a pagiwarnak ti Bannawag.
(Naipablaak iti Bannawag, Oktubre 17, 2011 a bilang)
Utang dagiti empleado iti GSIS, bayadan ti turay
Tapno mapasubli ti rinibu nga empleado ti gobierno a kaaduan kadagitoy ti titser dagiti benepisioda a kas kameng ti Government Service Insurance System (GSIS), bayadanen ti gobierno dagiti dida nabaybayadan nga utangda.
Agdagup iti P2.5 bilion ti inlatang ti turay a pagbayadna iti utang dagiti empleado ti gobierno ket aggapu daytoy iti Miscellaneous Personnel Benefits Fund iti babaen ti singasing a P1.816 trilion a nasional a badyet para iti 2012.
Agdagup iti P9 bilion ti rumbeng a bayadan ti gobierno iti GSIS, kas kuna ti Department of Budget and Management (DBM). Ibagian daytoy a gatad dagiti kontribusion dagiti empleado ti gobierno a kaaduanna ti titser a dida nabaybayadan iti GSIS agraman ti kontribusion a rumbeng met a bayadan ti gobierno.
Ngarud, ti P2.5 bilion a nailatang a pagbayad ti gobierno iti nasao nga utang ti pauna laeng a pagbayad ti gobierno. Ti mabati a P6.5 bilion ti in-inuten a bayadan ti gobierno iti uneg ti sumaruno a lima a tawen, kas kuna ti DBM.
(Naipablaak iti Bannawag, Oktubre 17, 2011 a bilang)
Agdagup iti P2.5 bilion ti inlatang ti turay a pagbayadna iti utang dagiti empleado ti gobierno ket aggapu daytoy iti Miscellaneous Personnel Benefits Fund iti babaen ti singasing a P1.816 trilion a nasional a badyet para iti 2012.
Agdagup iti P9 bilion ti rumbeng a bayadan ti gobierno iti GSIS, kas kuna ti Department of Budget and Management (DBM). Ibagian daytoy a gatad dagiti kontribusion dagiti empleado ti gobierno a kaaduanna ti titser a dida nabaybayadan iti GSIS agraman ti kontribusion a rumbeng met a bayadan ti gobierno.
Ngarud, ti P2.5 bilion a nailatang a pagbayad ti gobierno iti nasao nga utang ti pauna laeng a pagbayad ti gobierno. Ti mabati a P6.5 bilion ti in-inuten a bayadan ti gobierno iti uneg ti sumaruno a lima a tawen, kas kuna ti DBM.
(Naipablaak iti Bannawag, Oktubre 17, 2011 a bilang)
Posted by AST at 12:54 AM No comments: Links to this post
Labels: gsis
Halal, okey iti Departamento ti Agrikultura
Inaprobaranen ti Departamento ti Agrikultura babaen ken ni Sekretario Proceso J. Alcala ti nailian a pagbatayan iti halal tapno makastrek ti pagilian iti ag-US$3-trilion a merkado dagiti Muslim iti benneg ti taraon iti sangalubongan.
Ti pananganamong ni Alcala iti “halal standards for farm and fisheries” ti nanggibus iti proseso a narugian sumagmamano a tawenen ti napalabas mainaig iti pannakaaramid ti nailian a pagbatayan iti halal.
Nakipartisipar iti nasao a pannakaaramid ti pagbatayan saan laeng a dagiti Muslim a dadaulo iti relihion no di pay ket dagiti Muslim nga eksperto iti taraon ken dagiti mangipakpakat kadagiti paglintegan dagiti Muslim (Sharia law).
Sakupen ti halal, malaksid pay dagiti sabsabali, dagiti taraon a maipalubos nga ipauneg dagiti Muslim ken no kasano ti pannakaisagana dagitoy.
(Naipablaak iti Bannawag, Oktubre 17, 2011 a bilang)
Ti pananganamong ni Alcala iti “halal standards for farm and fisheries” ti nanggibus iti proseso a narugian sumagmamano a tawenen ti napalabas mainaig iti pannakaaramid ti nailian a pagbatayan iti halal.
Nakipartisipar iti nasao a pannakaaramid ti pagbatayan saan laeng a dagiti Muslim a dadaulo iti relihion no di pay ket dagiti Muslim nga eksperto iti taraon ken dagiti mangipakpakat kadagiti paglintegan dagiti Muslim (Sharia law).
Sakupen ti halal, malaksid pay dagiti sabsabali, dagiti taraon a maipalubos nga ipauneg dagiti Muslim ken no kasano ti pannakaisagana dagitoy.
(Naipablaak iti Bannawag, Oktubre 17, 2011 a bilang)
BANNAWAG Oktubre 17, 2011
SARITA
4 Ti Sikap ni SSgt. Ticticrubong/ Leonardo S. Fagaragan/ Nakitadan dagiti sapsapulenda a kabusor. Ket magagaran dagiti tao ni SSgt. Ticticrubong a nanguray iti sumaruno a bilin daytoy.
20 Sabali ni Benson, Sabali ni Miguel/ Ronelyn B. Ramones-Castillo/ Kastan sa a talaga no agayat ti maysa a tao, agbalin a bulsek ken tuleng.
NOBELA
16 Siit ti Apuy (4)/ Fernando B. Sanchez/ “Mangabakka man wenno saan, isu la nga isu. Ti nasken, impanmo amin a kabaelam a nakilaban.”
34 El Guapito (38)/ Dionisio S. Bulong/ Kinuddot ni Laila iti nalag-an ni Mandy sa tinangadna ti baro. Ngem kasla ketdin agmaymaysa iti lubong ni Mandy…
DANIW
6 Gatas/ Daniel L. Nesperos/
no natemplakon ti gatasmo
tumpaw iti mugingko ti labutab
ti panangis-isko a nalaing kadagiti boteliam
no namin-ano a binalnawak iti gripo
sa paburkak iti lima a minuto…
18 Daniw iti Kankanaey/ Charisse Acquisio
Naisuru-an sisya
ay mangkupin
sin kalaley ama na
ta adi madadael
ono magelgel.
22 Agdinnakulapkami Manen/ Jobert Ma. Pacnis
Ita man laengen nga agdinnakulapkami
Iti daytoy iit a sagad
Nalabit masdaaw
Iti kaunday ti panawen
A diak kinomusta
A diak kinarinnay-aw iti kada agsapa;
Ken siguro ita
Agsiddaaw latta
Iti kinalamiis ‘toy dakulap…
SALAYSAY
8 Gapu Ta Daytoy ti Linteg (6)/ Hues Joven F. Costales (Ret.)/ Pinatayna ti Kamalala ni Baketna/ Idi mapasamak ti krimen, kunana nga awan iti nakapasamakan ti krimen. Ngarud, saan nga isu ti akin-aramid iti krimen…
10 Kasano, Aya, a Mapasardengti Panagkusit?/ Laurence G. Binggayen/ NAGBALINEN a paset ti biag ti maysa a mangisursuro ti pannakatiltiliwna kadagiti adalanna nga agkuskusit wenno agkopkopia kadagiti aramid ti kaklaseanda. Ket dagiti kakastoy a pasamak ti mamagburek no kua iti dara ti maysa a mangisursuro. (Basaen ti sibubukel a salaysay iti Bannawag.)
12 Hay, Endo Manen!/ Neyo Mario E. Valdez/ No inkay mangan iti fastfood, wenno gumatang iti baro a bado iti paboritoyo a mall, agbalinkay koma a nasayaat kadagiti naisem nga empleado ta diyo la ammo ti bakbaklayenda a rigat…
24 Naimula ti “Kayo ti Tawid ni Ilokano” iti Bangag/ Lorena F. Espada/ Wen, agtultuloy ti proyekto ti Bannawag a panagmula iti “Kayo ti Tawid ni Ilokano”!
40 Ti Tarong a Di Iggesen ti Bungana/ Reynaldo E. Andres/ Natalged ken naimas a sidaen ti tao. Ngem kuidaw dagiti igges a mangkaan iti daytoy…
KOMIKS
26 Miks & Tiks/ Ket simmarungkar ni Turo a kasinsin ni El Balo iti Barangay Caaludigan…
28 Dagiti Bannatiran iti Bantay Maoac-oacar (38)
30 Tres Muchos (19)
KOLUM
14 Dear Judge/ Binulod ti maysa nga anakko ti kotse a naipundarni iti daydi nagawan nga asawak (a tatangna). Kalpasanna, napan nagtrabaho ti nasao nga anakko idiay abrod, ket imbatina ti lugan iti ikut ti asawana. Ania ti mabalinko nga aramiden tapno maalak ti lugan? –Caring ti Ilocos Sur
19 Dear Doc/ Maysaak a titser. Agtawenak iti 45 ket na-diagnose nga addaan iti kidney problem. Nangato kano ti creatinine-ko. Napalalo ti nerbiosko ta ngamin, lifetime kano ti panag-dialysis-kon. Ania kadi ti dialysis? Ania ti aramidenna iti bagi? Adda kadi komplikasionna? No saanak a ma-dialysis, adda kadi mapasamak kaniak? Asideg kadin ti ipapatayko? Adu ti salusod a mangburburibor iti utekko. Siguro, nasaysayaat no ilawlawagyo la koman tapno maawatak daytoy a maaramid kaniak Agyamanak la unay, doktor ken doktora, iti panagsungbatyo iti saludsodko. Dios ti agngina kadakayo ken kasta met ti pamiliayo. Napalalo la unay ti ragsakmi met ditoy komunidadmi ta addakayo nga agsursurat iti nalatak a kolumyo ditoy Bannawag ken naanus a mangilawlawag iti nadumaduma a saksakiten ti bagi. – Manong Idrong ti Cordon, Isabela
33 Okeyka, Apong/ Natibtibker dagiti ubbing iti away ngem iti siudad?
36 TIPS/ Adda sore throat-mo?/ Kayatmo ti di agkursing?/ Kayatmo nga agtalinaed ti kinasidap dagiti lapayagmo?
39 Kastoy, Kapid, Ditoy Hawaii/ Mano ti sueldo dagiti nars iti America?
42 Padasem Daytoy, Kailian/ Adut’ Maapit iti Drip Irrigation
44 Ading Kosinera/ Kastoy ti agluto iti buko camote lumpia, buko banana turon ken macaroons.
PAGLINGLINGAYAN
45 Husband Day Care Center, Kdp.
46 Showbiz
48 Sinniriban
48 Sapukas
48 Sudoku
48 Aggarakgaktayo
DADDUMA PAY
2 Ti Makunami
15 Tao, Lugar, Pasamak
17 Siled ti Kararag
23 Ti Kayo a Nabileg a Pangontra iti Gita/ Kinagatka ti uleg? Aso? Amkem a kinapetnaka ti dengue fever? Padasem daytoy datdatlag a kayo…
35 Txtm8
37 Ti Gasatmo Ita a Lawas
38 Ammuem Pay Dagitoy
Subscribe to: Posts (Atom)


c: text/html

text:
Pinunas ti PAGASA iti balikas a Lawin a mausar a nagan iti ania man a sumangbay a bagyo ditoy Pilipinas iti masangnguanan nga al-aldaw. Ngamin narungsot ti Bagyo Lawin. Narway ti dinadael na a pagtaengan, proyektos, inprastraktura ken prudokto agrikultura. Agyamantay ken Apo Dios ta zero casualty ditoy Ilocos Norte. Kayatna a sawen, awan ti pimmusay ditoy Ilocos Norte gapu ti dangkok ni Lawin, kumpira iti sabsabali a disso ditoy Luzon nga adda naireport a natnatay gapu ti nasao a bagyo.
Ti kangrunaan a nadidigraan ket ti biang dagiti appo a mannalon. Nagaradoda, nagmuriskida, nagbunobonda ken nagraepda ti biang iti pagay, nagpertilayserda ken nagpadpadanumda tapno napintas ken nawadwad iti apit. Ngem iti apagdarikmat, nalpay ti abagada, adda dagiti nakalua ken nagsaning-i idi dimmalapus ni Bagyo Lawin. Nadaplag dagiti kapagayan, kamaisan, kanatnatengan ken kasabaan.
Dakkel ti pukaw dagiti appo a mannalon. Rinibribo ti balor dagiti nadadael. Kasta latta ti kalbaryo dagiti appo a mannalon tunggal adda napigsa a bagyo a mangsaplit iti luglugartayo. Tinawen-tawen a kasta ti nalidem a sinaryo. Tumulong ti estado kadakuada ngem adda met limitasyon na gapu ta agkamtud met ti pondo manipud ti pagkabanan iti gobierno.
Dagiti appo mannalon, nairuamdan ken natennebdan iti rigat. Kabaelanda ti bumangon, adda man wenno awan ti tulong iti estado. Naindaklan ti akem da iti panagbiagtayo. Isuda ti agpatanor ti prudokto agrikultura tapno adda taraon a gatangen ken kanen ti tattao. No awanda a parsua nga agsuksokay ti daga, ni la Apo Dios ti makaammon.#

robotstxt: allowed

filter: keep


text:
Sigud a taga-Dingras, Ilocos Norte sakbay a nagpa-Hawaii idi 1983. Maysa a kameng iti buyot ti Estados Unidos (Army) manipud Disiembre 1984 agingga iti agdama. Bayat ti kaaddana iti buyot, adun a lugar ti nakaisadsadsadanna saan laeng nga iti kontinente ti North America no di pay ket kadagiti kontinente ti Europa, Asia, South America ken Africa. Adu metten a medalia ken pammadayaw (peace and wartime medals, ribbons and certificates) ti naipapaay kenkuana saan laeng a manipud iti militar ngem kadagiti pay nadumaduma a gunglo a sibiko iti Hawaii, Oklahoma, Colorado ken Germany. Nagturpos iti Airborne Master Jumper, Advance Ranger, Explosives Disposal/Ammunition Expert, Communications (Sincgars) Equipment Scrambler, Air Assault, Drill Sergeant, Recruiter, Combat Life Saver, Equal Oppornunity, Armor School, Artillery, Small Arms ken dadduma pay a military schooling nga intuyang ti US Army. Pito a bulanna iti Gulf War ken dua a bulanna idiay Somalia ken tallo a bulanna idiay Haiti babaen iti Humanitarian Mission. Agdama a destino iti Schofield Barracks, Hawaii.
Nakaipablaak metten iti sumagmamano a sarita ken salaysay iti Bannawag. Nagun-odna ti Umuna a Gunggona babaen ti saritana a "Sangapirit a Langit Iti Dakulap Dagiti Sangaribu nga Impierno" iti salip iti sarita nga inesponsoran ti Upland Municipalities of Ilocos Sur of America (UMISA) idi 1997. Madama nga ipabpablaak ti Bannawag ti nobelana a "Sangarakem a Bituen," pakasaritaan ti maysa nga Ilokano a US Army kadagiti adventuresna iti gubatan, iti man militaria wenno iti lubong ni ayat. Panggepna met ti mangtaked iti bukodna a web pages iti Internet iti masakbayan a pakabirokanto kadagiti sinuratna (Iluko, Taglish--naipablaaken ken saan) babaen ti titulo a KAMPILAN. Nabileg ti arapaapna a makailibro kadagiti gapuananna iti panagsuratan iti asideg a masakbayan.
Kameng ti GUMIL Oahu ken ti umuna ken ti naisupsupadi a gunglo dagiti agngayangay, gagangay a mannurat, mannuraten wenno premiadon a mannurat iti Oahu Hawaii, ti Puuku Mauka Literary Crown Troupe a binuangay ti RiGla Literary Comments/Review, Inc. iti Honolulu, Hawaii.
Nakaipablaak metten iti sumagmamano a sarita ken salaysay iti Bannawag. Nagun-odna ti Umuna a Gunggona babaen ti saritana a "Sangapirit a Langit Iti Dakulap Dagiti Sangaribu nga Impierno" iti salip iti sarita nga inesponsoran ti Upland Municipalities of Ilocos Sur of America (UMISA) idi 1997. Madama nga ipabpablaak ti Bannawag ti nobelana a "Sangarakem a Bituen," pakasaritaan ti maysa nga Ilokano a US Army kadagiti adventuresna iti gubatan, iti man militaria wenno iti lubong ni ayat. Panggepna met ti mangtaked iti bukodna a web pages iti Internet iti masakbayan a pakabirokanto kadagiti sinuratna (Iluko, Taglish--naipablaaken ken saan) babaen ti titulo a KAMPILAN. Nabileg ti arapaapna a makailibro kadagiti gapuananna iti panagsuratan iti asideg a masakbayan.
Kameng ti GUMIL Oahu ken ti umuna ken ti naisupsupadi a gunglo dagiti agngayangay, gagangay a mannurat, mannuraten wenno premiadon a mannurat iti Oahu Hawaii, ti Puuku Mauka Literary Crown Troupe a binuangay ti RiGla Literary Comments/Review, Inc. iti Honolulu, Hawaii.


text:
‘Ilinakayo Itan ti Dios’
“Idi naminsan saankayo a maysa nga ili, ngem itan ket ili ti Dios.”—1 PED. 2:10.
1, 2. Ania a panagbalbaliw ti napasamak idi Pentecostes 33 C.E., ken siasino dagiti nagbalin a kameng ti baro nga ili ni Jehova? (Kitaen ti ladawan iti rugi ti artikulo.)
IDI Pentecostes 33 C.E., adda napasamak a dakkel a panagbalbaliw iti pakasaritaan ti ili ni Jehova ditoy daga. Iti dayta nga aldaw, binukel ni Jehova babaen ti nasantuan nga espirituna ti maysa a baro a nasion—ti naespirituan nga Israel, wenno ti “Israel ti Dios.” (Gal. 6:16) Sipud idi kaaldawan ni Abraham, daydi ti kaunaan a gundaway a saanen a kasapulan ti pannakakugit tapno makapagbalin ti maysa a paset ti ili ti Dios. Imbes ketdi, insurat ni Pablo maipapan iti tunggal agbalin a kameng dayta a baro a nasion: “Ti pannakakugitna isu ti pannakakugit ti puso babaen ti espiritu.”—Roma 2:29.
2 Dagiti immuna a kameng ti baro a nasion ti Dios ket dagiti apostol ken ti nasurok a sangagasut nga adalan ni Kristo a nagtitipon iti maysa a makinngato a siled idiay Jerusalem. (Ara. 1:12-15) Naiparukpok kadakuada ti nasantuan nga espiritu ket nagbalinda nga annak ti Dios. (Roma 8:15, 16; 2 Cor. 1:21) Daytoy ti pammaneknek a nangrugin ti baro a tulag, a ni Kristo ti manangibabaet ken ti darana ti nangpatalged iti dayta. (Luc. 22:20; basaen ti Hebreo 9:15.) Nagbalin ngarud dagitoy nga adalan a kameng ti baro a nasion ni Jehova, ti baro nga ilina. Tinulongan ida ti nasantuan nga espiritu a mangasaba iti nadumaduma a lengguahe nga us-usaren idi dagiti Judio ken proselita a naggapu iti nadumaduma a paset ti Imperio ti Roma tapno selebraranda ti Piesta dagiti Lawas, wenno Pentecostes. Nangngeg ken naawatan dagitoy a tattao iti bukodda a lengguahe ti “natan-ok a bambanag ti Dios” nga inkasaba dagiti Kristiano a nayanak iti espiritu.—Ara. 2:1-11.
TI BARO NGA ILI TI DIOS
3-5. (a) Ania ti imbaga ni Pedro kadagiti Judio idi aldaw ti Pentecostes? (b) Kasano a dimmakkel ti baro a nasion?
3 Inusar ni Jehova ni apostol Pedro a mangawis kadagiti Judio ken proselita nga agbalin a kameng daytoy a baro a nasion, ti kongregasion Kristiano. Idi aldaw ti Pentecostes, situtured nga imbaga ni Pedro kadagiti Judio a masapul nga awatenda ni Jesus, ti tao nga ‘inlansada iti kayo,’ agsipud ta isu “pinagbalin [ti Dios] nga agpadpada nga Apo ken Kristo.” Idi dinamag ti bunggoy no ania ti rumbeng nga aramidenda, insungbat ni Pedro: “Agbabawikayo, ket mabautisaran koma ti tunggal maysa kadakayo iti nagan ni Jesu-Kristo maipaay iti pannakapakawan dagiti basolyo, ket awatenyonto ti awan bayadna a sagut ti nasantuan nga espiritu.” (Ara. 2:22, 23, 36-38) Iti dayta nga aldaw, agarup 3,000 a tattao ti nainayon iti baro a nasion ti naespirituan nga Israel. (Ara. 2:41) Kalpasanna, sireregta nga intultuloy dagiti apostol ti mangasaba, ket adu ti immawat iti kinapudno. (Ara. 6:7) Dumakdakkel idin ti baro a nasion.
4 Idi agangay, nakasabaan met dagiti Samaritano. Adu kadakuada ti binautisaran ti ebanghelisador a ni Felipe, ngem saanda a dagus a naipaayan iti nasantuan nga espiritu. Ti bagi a manarawidwid idiay Jerusalem imbaonda dagiti apostol a da Pedro ken Juan a mapan kadagiti Samaritano a nagbalin a Kristiano, ket “impatayda kadakuada ti im-imada, ket nangrugida nga umawat iti nasantuan nga espiritu.” (Ara. 8:5, 6, 14-17) Gapuna, napulotan met dagitoy a Samaritano ken nagbalinda a kameng ti naespirituan nga Israel.
5 Idi 36 C.E., nausar manen ni Pedro a mangawis iti sabali pay a grupo nga agbalin a kameng ti baro a nasion ti naespirituan nga Israel. Napasamak daytoy idi kinasabaanna ti Romano a senturion a ni Cornelio ken dagiti kakabagian ken gagayyemna. (Ara. 10:22, 24, 34, 35) Kuna ti Biblia: “Bayat nga agsasao pay laeng ni Pedro . . . , bimmaba ti nasantuan nga espiritu kadagidiay amin [saan a Judio] a dumdumngeg iti sao. Ket nagsiddaaw dagiti [nakugit a] matalek a nakikuyog ken Pedro . . . agsipud ta ti awan bayadna a sagut ti nasantuan nga espiritu maiparparukpok met kadagiti tattao iti nasnasion.” (Ara. 10:44, 45) Sipud idin, nangrugin a mayawis kadagiti di nakugit a Gentil ti panagbalin a paset ti naespirituan nga Israel.
“ILI A MAIPAAY ITI NAGANNA”
6, 7. Ania ti inaramid dagiti kameng ti baro a nasion kas ‘ili a maipaay iti nagan’ ni Jehova, ken kasano kasaknap dayta?
6 Iti maysa a miting ti bagi a manarawidwid dagiti Kristiano idi 49 C.E., kinuna ni adalan a Santiago: “Ni Simeon [Pedro] insalaysayna a naan-anay no kasano a ti Dios iti umuna a gundaway inturongna ti asikasona kadagiti nasion tapno mangala kadakuada iti ili a maipaay iti naganna.” (Ara. 15:14) Daytoy a baro nga ili a mangaw-awit iti nagan ni Jehova ket buklen dagiti Judio ken saan a Judio a manamati. (Roma 11:25, 26a) Idi agangay, insurat ni Pedro: “Idi naminsan saankayo a maysa nga ili, ngem itan ket ili ti Dios.” Inlawlawag ni Pedro ti panggep daytoy a baro a nasion idi imbagana: “Dakayo ket ‘maysa a napili a puli, maysa a naarian a kinapadi, maysa a nasantuan a nasion, maysa nga ili nga agpaay a naisangsangayan a sanikua, tapno ideklarayo a sisasaknap dagiti kinatan-ok’ daydiay nangayab kadakayo manipud iti kinasipnget nga agturong iti nakaskasdaaw a lawagna.” (1 Ped. 2:9, 10) Masapul nga idaydayawda Daydiay ireprepresentarda ken ipadayagda ti naganna iti publiko. Masapul nga agbalinda a natured a saksi maipaay ken Jehova, ti Soberano iti Uniberso.
7 Kas iti nagkauna nga Israel, inawagan met ni Jehova dagiti kameng ti naespirituan nga Israel kas “ili a binukelko maipaay kaniak, tapno isaritada koma ti pakaidaydayawak.” (Isa. 43:21) Dagiti nagkauna a Kristiano situtured nga imbagada kadagiti tattao a ni Jehova ti kakaisuna a pudno a Dios ken palso ti amin a dadduma pay a didios. (1 Tes. 1:9) Sinaksianda ni Jehova ken ni Jesus “idiay Jerusalem ken iti intero a Judea ken Samaria ken agingga iti kaadaywan a paset ti daga.”—Ara. 1:8; Col. 1:23.
8. Ania ti impakdaar ni apostol Pablo iti ili ti Dios idi umuna a siglo?
8 Ti maysa kadagiti natured a kameng ti ‘ili a maipaay iti nagan’ ni Jehova idi umuna a siglo ket ni apostol Pablo. Idi adda iti sanguanan dagiti pagano a pilosopo, situtured nga indepensana ti kinasoberano ni Jehova, “ti Dios a nangaramid iti lubong ken amin a bambanag nga adda iti dayta, yantangay [isu ti] Apo ti langit ken daga.” (Ara. 17:18, 23-25) Iti ngudo ti maikatlo a panagdaliasat ni Pablo kas misionero, pinakdaaranna dagiti kameng ti ili ti Dios: “Ammok a kalpasan ti ipapanawko sumrekto iti nagtetengngaanyo dagiti manangirurumen a lobo ket saandanto a tratuen a sidudungngo ti arban, ket manipud kadakayo tumakderto dagiti tattao ket agsaodanto iti tiritir a bambanag tapno iyadayoda a pasuroten kadakuada dagiti adalan.” (Ara. 20:29, 30) Sibabatad a nagparang daytoy a naipadto nga apostasia idi ngudo ti umuna a siglo.—1 Juan 2:18, 19.
9. Ania ti napasamak iti ili ti Dios kalpasan ti ipapatay dagiti apostol?
9 Kalpasan ti ipapatay dagiti apostol, nagsaknap dayta nga apostasia ket nabuangay dagiti relihion ti Kakristianuan. Imbes nga agbalinda nga ‘ili a maipaay iti nagan’ ni Jehova, inikkat ketdi dagiti apostata a Kristiano ti nagan ti Dios iti adu a patarusda iti Biblia. Imbabainda met ti Dios iti nadumaduma a pamay-an. Sinurotda dagiti pagano a ritual ken insuroda dagiti di nainkasuratan a doktrina. Nangisayangkatda kadagiti aw-awaganda iti “nasantuan a gubgubat” ken imbagada a makigubgubatda maipaay iti Dios. Nagbalin met nga immoral ti kababalinda. Isu a ginasgasut a tawen kalpasan ti panangrugi ti apostasia, adda laeng sumagmamano a matalek nga agdaydayaw ken Jehova ditoy daga ken awan ti organisado a grupo a makuna kas “ili a maipaay iti naganna.”
PANNAKAYANAK MANEN TI ILI TI DIOS
10, 11. (a) Ania ti impadto ni Jesus iti pangngarigna maipapan kadagiti trigo ken dakes a ruot? (b) Kasano a natungpal ti pangngarig ni Jesus kalpasan ti 1914, ken ania ti resultana?
10 Iti pangngarig ni Jesus maipapan kadagiti trigo ken dakes a ruot, impadtona a narigatto a mailasin ti pudno a relihion gapu iti apostasia. Kinunana a “bayat a matmaturog dagiti tattao,” mangimula ti Diablo kadagiti dakes a ruot iti talon a nangimulaan ti Anak ti tao kadagiti bin-i ti trigo. Aggigiddan a dumakkel dagitoy agingga iti “panungpalan ti sistema ti bambanag.” Inlawlawag ni Jesus a ti “nasayaat a bin-i” irepresentarna ti “annak ti pagarian” ket “dagiti dakes a ruot” isuda ti “annak daydiay nadangkes.” Bayat ti tiempo ti panungpalan, ti Anak ti tao ibaonna dagiti “managani,” dagiti anghel, tapno ilasinda dagiti simboliko a trigo manipud kadagiti dakes a ruot. Kalpasanna, ummongen dagiti anghel dagiti annak ti Pagarian. (Mat. 13:24-30, 36-43) Kasano a napasamak daytoy, ken ania ti pakainaiganna iti pannakaadda manen ti ili ni Jehova ditoy daga?
11 Ti “panungpalan ti sistema ti bambanag” ket nangrugi idi 1914. Bayat ti gubat a nangrugi iti dayta a tawen, ti sumagmamano a ribu a napulotan a Kristiano, “ti annak ti pagarian,” ket kautibo pay laeng iti Babilonia a Dakkel. Idi 1919, winayawayaan ida ni Jehova, ket nagbalin a nalawag ti nakaidumaanda kadagiti “dakes a ruot,” wenno dagiti sinsinan a Kristiano. Inummongna ti “annak ti pagarian” ket pinagbalinna ida kas maysa nga ili. Dayta ti kaitungpalan ti impadto ni Isaias: “Ti maysa a daga maipasngayto aya a buyogen kadagiti panagpasikal iti maymaysa nga aldaw? Wenno ti maysa a nasion maipasngayto aya iti maymaysa a tiempo? Ta ti Sion nagpasar kadagiti panagpasikal ken impasngayna met ti annakna.” (Isa. 66:8) Ti Sion, ti organisasion ni Jehova a buklen dagiti espiritu a parparsua, impasngayna dagiti napulotan iti espiritu nga annakna ket pinagbalinna ida kas maysa a nasion.
12. Kasano nga impakita dagiti napulotan ita a maysada nga ‘ili a maipaay iti nagan’ ni Jehova?
12 Kas kadagidi nagkauna a Kristiano, dagiti napulotan nga “annak ti pagarian” ita ket saksi met ni Jehova. (Basaen ti Isaias 43:1, 10, 11.) Gapu iti dayta, nabatad ti nakaidumaanda gapu iti Nakristianuan a kababalinda ken iti panangikasabada iti “naimbag a damag ti pagarian . . . maipaay a pangsaksi kadagiti amin a nasion.” (Mat. 24:14; Fil. 2:15) Iti kastoy a pamay-an, tinulonganda ti minilion a tattao a maaddaan iti nalinteg a takder iti imatang ni Jehova.—Basaen ti Daniel 12:3.
“KUMUYOGKAMINTO”
13, 14. Ania ti masapul nga aramiden dagidiay saan a naespirituan nga Israelita tapno awaten ni Jehova ti panagdayaw ken panagserbida kenkuana? Kasano a naipadto daytoy iti Biblia?
13 Nakitatayo iti napalabas nga artikulo nga iti nagkauna nga Israel, inawat ni Jehova ti panagdaydayaw dagiti saan nga Israelita a nakipagdaydayaw a kadua ti ilina. (1 Ar. 8:41-43) Kasta met ita, dagidiay saan a naespirituan nga Israelita masapul nga agdaydayawda ken Jehova a kadua “ti annak ti pagarian,” dagiti napulotan a Saksi ni Jehova.
14 Ti iyaadu ti tattao nga agdaydayaw ken Jehova a kadua ti ilina iti tiempo ti panungpalan ket impadto ti dua a nagkauna a propeta. Impadto ni Isaias: “Mapanto ti adu nga ili ket kunaenda: ‘Umaykayo, ket sumang-attayo iti bantay ni Jehova, iti balay ti Dios ni Jacob; ket isuronatayto maipapan kadagiti dalanna, ket magnatayto kadagiti danana.’ Ta manipud iti Sion rummuarto ti linteg, ken ti sao ni Jehova manipud Jerusalem.” (Isa. 2:2, 3) Impadto met ni propeta Zacarias nga “adu nga ili ken nabileg a nasnasion pudno nga umaydanto sapulen ni Jehova.” Tinukoyna ida kas “sangapulo a lallaki manipud kadagiti amin a pagsasao ti nasnasion” a kumkumpet iti kawes ti naespirituan nga Israel ken agkunkuna: “Kumuyogkaminto kadakayo, ta nangngegmi a ti Dios adda kadakayo.”—Zac. 8:20-23.
15. Ania a trabaho ti ‘pakikuyogan’ nga aramiden ti “sabsabali a karnero” kadagiti naespirituan nga Israelita?
15 ‘Kumuyog’ ti “sabsabali a karnero” kadagiti naespirituan nga Israelita iti trabaho a panangikasaba iti naimbag a damag ti Pagarian. (Mar. 13:10) Agbalinda a paset ti ili ti Dios, “maymaysa nga arban” a kadua dagiti napulotan, nga idadauluan ti “nasayaat a pastor,” ni Kristo Jesus.—Basaen ti Juan 10:14-16.
MAKIKADUA ITI ILI NI JEHOVA TAPNO MASALAKNIBAN
16. Anianto ti aramiden ni Jehova a mangiturong iti maudi a paset ti “dakkel a rigat”?
16 Kalpasan a madadael ti Babilonia a Dakkel, marautto ti ili ni Jehova, ket kasapulantayto ti pannalaknibna. Yantangay daytoy nga iraraut ti mangiturong iti maudi a paset ti “dakkel a rigat,” ni Jehova ti mangisagana ken mangpili no kaano a mapasamak daytoy. (Mat. 24:21; Ezeq. 38:2-4) Iti dayta a tiempo, rautento ni Gog ti “maysa nga ili a naummong a sangsangkamaysa manipud kadagiti nasion,” ti ili ni Jehova. (Ezeq. 38:10-12) Dayta nga iraraut ti pagilasinan a maipakatton dagiti panangukom ni Jehova maibusor ken Gog ken kadagiti buyotna. Itan-okto ni Jehova ti kinasoberanona ken santipikarenna ti naganna, ta kunaenna: “Ipakaammok[to] ti bagik iti imatang dagiti adu a nasion; ket . . . maammuanda[nto] a siak ni Jehova.”—Ezeq. 38:18-23.
17, 18. (a) Inton rauten ni Gog ti ili ti Dios, anianto dagiti instruksion nga ipaay ni Jehova? (b) Ania ti masapul nga aramidentayo no kayattayo a salaknibannatayo ni Jehova?
17 Inton rugian ni Gog ti irarautna, ibaganto ni Jehova kadagiti adipenna: “Mapanka, ilik, sumrekka kadagiti makin-uneg a siledmo, ket irikepmo dagiti ruanganmo iti likudam. Aglemmengka iti apagkanito laeng agingga a lumabas ti panangkondenar.” (Isa. 26:20) Iti dayta a tiempo, ipaayannatayto ni Jehova kadagiti instruksion no ania ti aramidentayo tapno masalaknibantayo. Dagiti nadakamat a ‘makin-uneg a siled’ ket mabalin nga adda pakainaiganna kadagiti lokal a kongregasiontayo.
18 No ngarud kayattayo ti magunggonaan iti pannalaknib ni Jehova bayat ti dakkel a rigat, masapul a bigbigentayo nga adda ili wenno ad-adipen ni Jehova ita ditoy daga a naorganisar iti kongkongregasion. Masapul nga itultuloytayo ti dumasig kadakuada ken agtalinaed a nasinged iti nakaitimpuyogantayo a kongregasion. Sapay koma ta naimpusuan a maikunatayo ti imbaga ti salmista: “Ti panangisalakan kukua ni Jehova. Ti bendisionmo adda iti ilim.”—Sal. 3:8.


text:
Bertrand Russell
Ni Bertrand Arthur William Russell, Maika-3 nga Earl Russell, OM, FRS[1] (18 Mayo 1872 – 2 Pebrero 1970) ket maysa a Britaniko a pilosopo, lohiko, matematiko, historiador, ken sosiala kritiko.[2] Kadagiti nadumaduma a puntos iti biagna, naipanunutanna ti bagina a kas maysa a liberal, maysa a sosialista, ken maysa a pasipista, ngem inakuna pay nga isu ket saan a dagitoy iti ania a natukok a kapanunotan.[3] Isu ket naipasngay idiay Monmouthshire, iti maysa a prominente ken aristokratiko a pamilia idiay Britania.[4]
Ni Russell ket nangidaulo ti Britaniko a "yaalsa a sumupiat ti idealismo" idi nasapa a maika-20 a siglo. Isu ket naipanunutan a kas maysa kadagiti nangipatakder iti analitiko a pilosopia a kumaduaanna ti sinarunona a ni Gottlob Frege ken ti gayyemna a ni Ludwig Wittgenstein, ken isu ket nawatiwat a naipanunutan a kas maysa kadagiti primero a lohiko iti maika-20 a siglo.[2] Isu ket kimmadua a nagsurat, kenni A. N. Whitehead, ti Principia Mathematica, iti maysa a panagpadas ti panagibaba ti matematiko iti lohika. Ti pilosopiko a salaysayna a "Iti Panakiyammo" ket naipanunutan a maysa a "paradigma iti pilosopia."[5] Dagiti obrana ket kaaduan a nakaimpluensia iti lohika, matematika, agasmang iti teoria, lingguistika, siensia ti kompiuter (kitaen ti kita a teoria ken kita a sistema), ken pilosopia, a naipangpangruna ti pilosopia iti pagsasao, epistemolohia, ken metapisika.
Ni Russell idi ket maysa a prominente a kontra-gubat nga aktibista; isu ket mangipangabak iti kontra-imperialismo[6][7] ken isu ket naibalud para iti panak-pasipismona idi panawen ti Umuna a Sangalubongan a Gubat.[8] Kalpasan daytoy, isu ket nagkampania ti panag-kontra kenni Adolf Hitler, ken nagdillaw iti Estalinista a totalitarianismo, nagdaruros ti pannakairaman ti Estados Unidos iti Gubat ti Bietnam, ken maysa a managsarita a kumayat iti panagikkat ti armas a nuklear.[9]
Isu ket maysa a nalatak nga agkomkomentario iti relihion, ni Russell a mairaman dagityi dadduma pay a kas ni Karl Marx, Sigmund Freud, ken Friedrich Nietzsche ket nagpasakbayda ti maysa a "baro nga eskuela iti panunot" a tinawtawagan ni Greg Epstein a kas ti "antagonistiko nga ateismo", nga isu daytoy idi "ti panakakita ti relihion ket maysa napalabasen a banag ken nasken a mapardasan iti puntos iti panagapday ti panakaimpluensiana".[10] Idi 1950 ni Russell ket nagunggunaan ti Premio Nobel iti Literatura, "iti panakabigbigan kaniana kadagiti nadumaduma ken naisangsangayan a sinursurat nga isu ket mangipangabak kadagiti kinataoan nga umno ken panagwaya iti panunot."[11]
Dagiti nagibasaran[urnosen | urnosen ti taudan]
- ^ Kreisel, G. (1973). "Bertrand Arthur William Russell, Earl Russell. 1872-1970". Biographical Memoirs of Fellows of the Royal Society. 19: 583–526. JSTOR 769574. doi:10.1098/rsbm.1973.0021.
- ^ a b Stanford nga Ensiklopedia ti Pilosopia, "Bertrand Russell", 1 Mayo 2003
- ^ "Naipanunutak ti bagik iti turong a Libera, maysa a Sosialista, wenno maysa a Pasipista, ngem saanak pay iti aniaman kadagitoy a banag, iti ania a natukok a kapanunutan." —Autobiograpia, p. 260.
- ^ Hestler, Anna (2001). Gales. Marshall Cavendish. p. 53. ISBN 978-0-7614-1195-6.
- ^ Ludlow, Peter, "Panagipalpalawagan", Ti Stanford nga Ensiklopedia ti Pilosopia (Otonio nga 2008 Edision), Edward N. Zalta (ed.), URL = [1].
- ^ Richard Rempel (1979). "Manipud ti Imperialismo aginggana ti Nawaya a Komersio: Couturat, Halevy ken Umuna a Krusada ni Russell". Warnakan iti Pakasaritaan kadagiti Kapanunutan. Unibersidad ti Pennsylvania a Pagmalditan. 40 (3): 423–443. JSTOR 2709246. doi:10.2307/2709246.
- ^ Bertrand Russell (1988) [1917]. Politiko a Kapanunutan. Routledge. ISBN 0-415-10907-8.
- ^ Samoiloff, Louise Cripps. C.L.R. James: Dagiti Laglagip ken dagiti Komentario, p. 19. Associated University Presses, 1997. ISBN 0-8453-4865-5
- ^ "Ti Bertrand Russell a Palko". Russell.mcmaster.ca. 6 Hunio 2011. Naala idi 1 Oktubre 2011.
- ^ Epstein, Greg M. (2010). Naimbag nga Awan ti Dios: Ania ti Patien dagiti Bilion a saan a Relihioso a Tattao. New York: HarperCollins. p. 16. ISBN 978-0-06-167011-4.
- ^ Ti Nobel a Pundasion (1950). Bertrand Russell: Ti Premio Nobel iti Literatura 1950. Naala idi 11 Hunio 2007.


text:
(Maisagut ken ballongko nga Alexander Samson Cruz ta paggaayatna daytoy a termino. Kayatko met ta mailemmeng ti panagkurkuranges ken tapno dagiti aminton a nilionario ket agbalin a milionario!)
Iti aldaw dagiti nilionario, awanton mabisin.
Aminton a gamrud ket mapaksiat iti langit
Sa maitennag iti gungugong tapno sadiay
Sippawenda dagiti kaasi manipud iti indulgensia
Ni manglimlimo a mamati nga agnagan langgong!
Isu nga iti dayta nga aldaw ket ti padaya
Ket iti dulang ket ti baro a kasaba, kas ti justisia
Ti maipapaidam nga innapuy! Magao daytoy
Tapno masay-up ti bang-i dagiti amin a talon
Ti amaris ken ti ayat daytoy iti kada subo
Kas iti posibilidad ti panagangtab tapno dinton
Agsaraaw. Adu dagitoy a nilionario iti ili
Pimpiman iti amin a kinapimpiman a di man
Laeng maitimkan, di makita uray kadagiti darangadang
A lumgak iti maaronan a dalikan ket ti apuy
Agragragsak nga agur-uray kadagiti umay
Makipunsion. Sabalinto daytoy nga aldaw.
Saan nga aldaw ti langit kadagiti labes ti ulep
Wenno dagiti eden iti mito. Aldawto daytoy
Ti ukom kadagiti agpagungga kadagiti sabadiar
A para koma iti amin ngem gapu iti bileg
Kas ti milionario a balikas, agsalamangka ti abunaw
Mapan kadagiti sementado a kaliehon iti ili
Kadagiti natangig a pagwanawanan tapno sadiay
Bilangenda dagiti maparnuay a nam-ay iti abaga
Dagiti nanang, tatang, kakabsat, isuda nga agbilang
Iti oras tapno makaiyawidda iti sumaruno a pammigat.
Iti aldaw dagiti nilionario, agbabawinto amin
A managdakdakes ket agikissiimda iti nagan
Dagiti maparugma a dios, madusa iti tapok.
Hon, HI
Abril 13, 2013


text:
Pakaammuan kadagiti tao ni Nephi, babaen ti sinuratna.
Kapitulo 1
Mapasurot amin dagiti Nephite ken Lamanite iti Apo—Agpapadada iti amin a banag, panagaramid iti milagro, ken panagrang-ay iti pagilian—Rumsua kalpasan ti dua a siglo ti pannakabingaybingay, kinadakes, dagiti saan a pudno a simbaan ken pannakairurumen—Agpapada a nadangkes dagiti Nephite ken Lamanite kalpasan ti tallo gasut a tawen—Ilemmeng ni Ammaron dagiti sagrado a kasuratan. Agarup K.P. 35–321.
1 Ket napasamak a naglabas ti tallopulo-ket-uppat a tawen, ken kasta met ti tallopulo-ket-lima, ket adtoy nangipatakder dagiti disipulo ni Jesus iti simbaan ni Cristo iti amin a daga iti aglawlaw. Ket adu ti immasideg kadakuada, ket pudno a nagbabawida iti basbasolda, nabuniaganda iti nagan ni Jesus; ket inawatda met ti Espiritu Santo.
2 Ket napasamak nga idi maika-tallopulo-ket-innem a tawen, napasurot dagiti amin a tao iti Apo, iti amin a daga, dagiti Nephite ken Lamanite, ket awan ti nagririri ken nagsisinnuppiat kadakuada, ket nasayaat ti panagkikinnaawatan ti tunggal maysa.
3 Ket agpapadada iti aamin a banag; ngarud awan ti nabaknang ken napanglaw, adipen ken siwawayawaya, ngem nawayada amin ken makipaglaklak-am iti nailangitan a sagut.
4 Ket napasamak a napalabas met ti tallopulo-ket-pito a tawen, ket nagtultuloy pay laeng ti kinatalna ti pagilian.
5 Ket adda naindaklan ken nakaskasdaaw nga inaramid dagiti disipulo ni Jesus, iti kasta anangagasda kadagiti masakit, ken pinagungarda dagiti natay, ken pinapagnada dagiti pilay, ken insublida ti panagkita dagiti bulsek, ken ti panagdengngeg dagiti tuleng; ken naaramid ti amin a kita ti bmilagro kadagiti annak ti tao; ket awan ti inaramidda a milagro a di nainaig iti nagan ni Jesus.
6 Ket kastoy ti panaglabas ti tallopulo-ket-walo a tawen, kasta met ti maika-tallopulo-ket-siam, ken uppat-a-pulo-ket-maysa, ken ti uppat-a-pulo-ket-dua, wen, uray agingga iti uppat-a-pulo-ket-siam a tawen ti napalabas, ken kasta met ti limapulo-ket-maysa, ken ti limapulo-ket-dua; wen, ken agingga a limmabas ti limapulo-ket-siam a tawen.
7 Ket pinagrang-ay ida ti Apo iti pagilian; wen, iti kasta nagipatakderda manen iti siudad kadagiti lugar a nakauraman ti siudad.
8 Wen, impatakderda manen uray pay dayta dakkel a asiudad ti Zarahemla.
9 Ngem adu dagiti siudad a alimned, ket ngimmato ti danum kadagitoy; ngarud saanen a napabaro dagitoy a siudad.
10 Ket ita, adtoy, napasamak a pimmigsa dagiti tao ni Nephi, ket napardas ti yaaduda, ket nagbalinda a anasayaat ken makaay-ayo nga umili.
11 Ket nagasawada, ken naited a kasimpungalan, ket naparaburanda iti adu a kari nga impaay ti Apo kadakuada.
12 Ket saandan a sinurot dagiti aaramid ken pagannurotan iti bpaglintegan ni Moises; ngem sinurotda dagiti bilin nga inawatda manipud iti Apo a Diosda, nga intultuloyda ti cagayuno ken agkararag, ken aguummong tapno sangsangkamaysada nga agkararag ken dumngeg iti balikas ti Apo.
13 Ket napasamak nga awan ti panagririnnupir kadagiti amin a tao, iti amin a pagilian; ngem adda dadakkel a milagro nga inaramid dagiti disipulo ni Jesus.
14 Ket napasamak a napalabas ti maika-pitopulo-ket-maysa a tawen ken kasta met ti pitopulo-ket-dua a tawen, wen, iti ababa a pannao, agingga a pitopulo-ket-siam a tawen ti napalabas; wen, napalabasen uray ti sangagasut a tawen, ket dagiti disipulo ni Jesus, a pinilina, napan aminen iti aparaiso ti Dios, malaksid kadagiti btallo a rumbeng nga agbati; ket adda dagiti dadduma a sabali a cdisipulo a dnaordenan iti lugarda; ken kasta met nga adu kadagita a kaputotan ti awanen.
15 Ket napasamak nga aawan ti panagririnnupir iti pagilian, gapu iti ayat ti Dios a nagnaed iti puso dagiti umili.
16 Ket aawan ti innapal, wenno panagpupungtot, wenno riribuk, wenno panagiinnabig, wenno panagulbod, wenno pammapatay, wenno ania man a kita ti bpanaggartem; ket pudno awanen ti cnaragragsak a tao kadagiti amin a tao a pinarsua ti Dios.
17 Awan ti tulisan, wenno mammapatay, wenno adda Lamanite, wenno uray ania a kita ti -ite; ngem anagsangsangkamaysada, dagiti annak ni Cristo, ken agtawid iti pagarian ti Dios.
18 Ket anian a naggasatda! Agsipud ta pinaraburan ti Apo ida iti amin nga aramidda; wen, ket naparaburanda ken nagrang-ayda agingga iti sangagasut-ket-sangapulo a tawen ti napalabas; ken idi nakalikuden ti umuna a kaputotan manipud ken ni Cristo, ket awan ti panagririnnupir iti pagilian.
19 Ket napasamak a natay ni Nephi, a nangisurat iti daytoy maudi a kasuratan, (ket insuratna kadagiti apinanid ni Nephi), ket ti anakna a ni Amos ti nangisurat para kenkuana; ket insuratna met iti pinanid ni Nephi.
20 Ket insuratna iti walopulo-ket-uppat a tawen, ket adda pay la talna iti pagilian, malaksid ti bassit a bilang ti umili nga immalsa iti simbaan ket inaramatda a nagan ti Lamanite; ngarud nangrugi manen nga adda Lamanite iti pagilian.
21 Ket napasamak a natay met ni Amos, (ket sangagasut-ken-siam-a-pulo-ket-uppat a tawen manipud iti yaay ni Cristo), ket ti Anakna a ni Amos ti nangisurat iti kasuratan; ket isu met ti nangisurat kadagiti pinanid ni Nephi; ket naisurat met iti libro ni Nephi, nga isu daytoy a libro.
22 Ket napasamak a dua gasut a tawen ti napalabas; ket natay amin ti maikadua a kaputotan malaksid ti sumagmamano.
23 Ket ita siak, ni Mormon, kayatko a maammuanyo nga immadu ti tao, iti kasta naiwarasda iti rabaw ti daga, ket nagbalinda a nabaknang unay, gapu iti panagrang-ayda ken ni Cristo.
24 Ket ita, iti daytoy maika-dua-gasut-ket-maysa a tawen nangrugi a timmanor kadakuada ti anapasindayag, kas iti panagaruat iti nangina a kawes, ken amin a kita ti napintas a perlas, ken dagiti napintas a banag iti lubong.
25 Ket manipud iti dayta a panawen saanen a agagangay kadakuada dagiti sanikua ken taraonda.
26 Ket nangrugidan nga agsusupadi iti kasasaad; ket rinugianda ti agipatakder iti asimbaan nga agpaay kadakuada tapno bbumaknangda, ket inrugida ti mangtallikud iti pudno a simbaan ni Cristo.
27 Ket napasamak nga idi naglabas ti dua-gasut-ket-sangapulo a tawen immadu ti simbaan iti pagilian; wen, immadu ti Simbaan nga agkuna nga ammoda ni Cristo, ngem ketdi atinallikudanda ti ad-adu a paset ti ebangheliona, iti kasta naaddaanda iti amin a kita ti kinadangkes, ket impaayda dagiti sagrado iti tao a bdi rumbeng nga umawat gapu iti saanna a pannakaikari.
28 Ket immadu daytoy a asimbaan iti kasta unay gapu iti basol, ken gapu iti pannakabalin ni Satanas a nagari iti pusoda.
29 Ket manen, adda sabali a simbaan a nangtallikud ken ni Cristo; ket alinalaisda ti pudno a simbaan ni Cristo, gapu iti kinapakumbaba ken pammatida ken ni Cristo; ket pinilawda ida gapu iti adu a milagro a naaramid kadakuada.
30 Ngarud inaramatda ti bileg ken turay kadagiti disipulo ni Jesus a nakipagtaeng kadakuada, ket aimbaludda ida; ngem gapu iti pannakabalin ti balikas ti Dios, nga adda kadakuada, narba ti pagbaludan, ket nagaramidda iti nabileg a milagro kadakuada.
31 Nupay kasta, ken uray adda dagitoy a milagro, pinatangken dagiti tao ti puspusoda, ket kinalikagumanda a patayen ida, a kas iti panagkalikagum dagiti Hudio idiay Jerusalem a mangpatay ken ni Jesus, kas maibatay iti balikasna.
32 Ket inserrekda ida iti aumap-apuy nga burno, ket rimmuarda a di nadangran.
33 Ket naiserrekda met iti arukib dagiti atap nga ayup, ket nakiay-ayamda kadagitoy a kas iti pannakiay-ayam ti ubing iti karnero; ket rimmuarda manipud kadagitoy, a saanda a nadangran.
34 Nupay kasta, pinatangken dagiti umili ti puspusoda, agsipud iti panangipangulo kadakuada ti adu a saserdote ken saan a pudno a propeta a mangipatakder iti adu a simbaan, ken mangaramid iti amin a kita ti kinadakes. Ket adinangranda dagiti tao ni Jesus; ngem saan a bimmales dagiti tao ni Jesus. Ket kastoy ti pannakapukaw ti pammatida ken ti kinadangkesda, iti tinawen, agingga a napalabas ti dua-gasut-ket-tallopulo a tawen.
35 Ket ita napasamak iti daytoy a tawen, wen, iti maika-dua-gasut-ken-tallopulo-ket-maysa a tawen, adda dakkel a pannakabingaybingay dagiti tao.
36 Ket napasamak nga iti daytoy a tawen adda timpuar a tattao a maawagan iti Nephite, ket isuda ti pudno a mamati ken Cristo; ket adda maawagan kadakuada iti Lamanite—Jacobite, ken Josephite, ken Zoramite;
37 Ngarud dagiti pudno a mamati ken Cristo, ken ti pudno nga agdaydayaw ken Cristo, (mairaman kadakuada dagiti atallo a disipulo ni Cristo a nabati) ti naawagan a Nephite, ken Jacobite, ken Josephite, ken Zoramite.
38 Ket napasamak a maawagan dagiti nangtallikud iti ebanghelio iti Lamanite, ken Lemuelite, ken Ishmaelite; ket saan a napukaw ti pammatida, ngem siaayatda a asimmuppiat iti ebanghelio ni Cristo; ket insuroda dagiti annakda a di mamati, a kas kadagiti ammada, manipud pay idi punganay, kimmapsut met ti panamatida.
39 Ket gapu dayta iti kinadangkes ken kinarimon dagiti ammada, a kas idi punganay. Ket anaisuroda a gumura kadagiti annak ti Dios, kas iti pannakaisuro dagiti Lamanite a manggura kadagiti annak ni Nephi manipud idi punganay.
40 Ket napasamak a dua-gasut-ken-uppat-a-pulo-ket-uppat a tawen ti napalabas, ket kastoy ti inaramid dagiti tao. Ket kaaduan kadagiti nadangkes a tao ti nagbalin a napigsa, ket ad-aduda ngem ti bilang dagiti tao ti Dios.
41 Ket intuloyda ti nagipatakder iti simbaan nga agpaay kadakuada, ket inarkosanda iti adu a kita ti napapateg a banag. Ket kastoy ti panaglabas ti dua-gasut-ket-lima-pulo a tawen, ken kasta met ti dua-gasut-ket-innem-a-pulo a tawen.
42 Ket napasamak nga inrugi manen dagiti nadangkes nga umili a pabilgen ti nalimed a sinnapata ken akinnunsabo ni Gadianton.
43 Ken kasta met a nangrugi a pimmalangguad ti puso dagiti tao a maawagan a tao ni Nephi, gapu iti nalabes a kinabaknangda, ken nagbalinda a napasindayag a kas kadagiti kakabsatda, a dagiti Lamanite.
44 Ket manipud iti daytoy a panawen nangrugi dagiti disipulo nga agladingit gapu kadagiti abasol ti lubong.
45 Ket napasamak nga idi limmabas ti tallo gasut a tawen, agpada a nagbalin a nadangkes dagiti tao ni Nephi ken dagiti Lamanite a kas iti tunggal maysa.
46 Ket napalabas a nagwaras dagiti tulisan ni Gadianton iti amin a daga; ket awan ti nalinteg malaksid dagiti disipulo ni Jesus. Ket adu ti balitok ken pirak a naidulinda, ket nagsaedda iti amin a kita ti panagsaed.
47 Ket napasamak a kalpasan ti tallo-gasut-ket-lima a tawen, (ken nagtalinaed pay laeng dagiti umili iti kinadangkes) natay ni Amos; ket ti kabsatna, ni Ammaron, ti nangisurat iti kasuratan.
48 Ket napasamak nga idi tallo-gasut-ket-duapulo a tawen ti napalabas, inlemmeng ni Ammaron, kas ti Espiritu Santo, ti akasuratan a sagrado—wen, uray amin dagiti nasagraduan a kasuratan a nagiinnallawatan dagiti kaputotan, a sagrado—uray agingga iti maika-tallo-gasut-ket-duapulo a tawen manipud iti yaay ni Cristo.
49 Ket inlemmengna dagitoy iti Apo, tapno aumaydanto manen kadagiti nabati iti balay ni Jacob, kas maibatay kadagiti padto ken kari ti Apo. Ket kastoy ti naggibusan ti kasuratan ni Ammaron.


text:
Narra, Palawan
Ti Narra ket maysa a primera klase nga ili iti probinsia ti Palawan iti Filipinas.
Dagiti baranggay[urnosen | urnosen ti taudan]
Ti Narra ket nabingbingay kadagiti 23 a barbaranggay.[2]
- Antipuluan
- Aramaywan
- Batang-batang
- Bato-bato (San Isidro)
- Burirao
- Caguisan
- Calategas
- Dumagueña
- Elvita
- Estrella Village
- Ipilan
- Malatgao
- Malinao
- Narra (Pob.)
- Panacan
- Panacan 2
- Princess Urduja
- Sandoval
- Tacras
- Taritien
- Teresa
- Tinagong Dagat
- Bagong Sikat
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Palawan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 24 Septiembre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Palawan". Datos ti Populasion ti Ili. Dibision ti Panagsukisok ti LWUA. Naala idi 24 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Wednesday, March 6, 2013
CONCRETE TI FMR ITI AMPIR TI SEAWALL TI BRGY. PUG-OS
Cabugao, Ilocos Sur – Kagiddan ti pannakaaramid ti Slope Protection iti igid ti baybay, naileppas met ti pannakakongkreto ti paset ti kalsada ti Purok Sadiri, Brgy. Pug-os, Cabugao, Ilocos Sur.
Segun ken ni Municipal Engineer Crescencio C. Formoso, nasemento ti nasao a paset ti kalsada babaen ti panangilungalong ni Mayor Edgardo “Ediboy” S. Cobangbang, Jr. ken napunduan babaen ti Municipal Share iti RA 7171.
Iti pannaki-amad ti Web In-Action kadagiti bumarangay a makadaliasat kadaytoy a kalsada ket imbatadda a nangipaay ti pagnam-ayanda iti papanda kadagiti pagtatalonanda iti laud nga abagatan ti barangay.
Impeksa pay dagiti pumurok ken bumarangay iti panagyamanda iti Gobierno Lokal itoy a pagsayaatan ti barangayda.
Ti pannakapapintas dagiti kalsada ti barangay ken sitios ket prayoridad a programa ti Gobierno Munisipal babaen ti panangidaulo ni Mayor Ediboy tapno mapapardas ti pannakairuar ti produkto dagiti mannalon ken napintas ti panagdaliasat dagiti umili a makawidawid kadagitoy a pagdalanan. # (Web In-Action)
Segun ken ni Municipal Engineer Crescencio C. Formoso, nasemento ti nasao a paset ti kalsada babaen ti panangilungalong ni Mayor Edgardo “Ediboy” S. Cobangbang, Jr. ken napunduan babaen ti Municipal Share iti RA 7171.
Iti pannaki-amad ti Web In-Action kadagiti bumarangay a makadaliasat kadaytoy a kalsada ket imbatadda a nangipaay ti pagnam-ayanda iti papanda kadagiti pagtatalonanda iti laud nga abagatan ti barangay.
Impeksa pay dagiti pumurok ken bumarangay iti panagyamanda iti Gobierno Lokal itoy a pagsayaatan ti barangayda.
Ti pannakapapintas dagiti kalsada ti barangay ken sitios ket prayoridad a programa ti Gobierno Munisipal babaen ti panangidaulo ni Mayor Ediboy tapno mapapardas ti pannakairuar ti produkto dagiti mannalon ken napintas ti panagdaliasat dagiti umili a makawidawid kadagitoy a pagdalanan. # (Web In-Action)
Posted by Bayan ng Cabugao, Ilocos Sur at 7:22 AM
Subscribe to: Post Comments (Atom)


text:
Artiko
Ti Artiko ket ti polar a rehion a mabirukan idiay akin-amianan unay a paset iti Daga. Ti Artiko ket buklen ti Taaw Artiko ken dagiti paset ti Kanada, Rusia, ken ti Estados Unidos (Alaska), Dinamarka (Greenland), Norwega, Suesia, Pinlandia, ken Islandia. Ti rehion ti Artiko ket buklen ti nawatiwat, a naabbongan ti yelo a taaw, ken napalikmutan baaen ti awan kayo a permafrost. Ti lugar ket mabalin a maipalawag a kas ti amianan ti Sirkulo ti Artiko (66° 33'N), ti aproksimado a patingga ti init ti tengnga ti rabii ken ti polar a rabii. Iti pay sabali, mabalin pay a maipalawag a kas ti rehion nga ayan ti natimbeng a temperatura para iti kapudotan a bulan (Hulio) ket baba ti 10 °C (50 °F); ti akin-amianan unay a linia ti kayo ket agarup a surotenna ti isotermia idiay pagbeddengan iti daytoy a rehion.[1][2]
Iti sosial ken politikal, ti rehion ti Artiko ket mangiraman kadagiti akin-amianan a teritorio dagiti wealo nga estado ti Artiko, urayno babaen dagiti panangipalawag ti masna a siensia iti daytoy a teritorio ket subartiko. Ti rehion ti Artiko ket naisangayan a lugar kadagiti ekosistema ti Daga. Dagiti kultura iti rehion ken indihenio a tattao ti Artiko ket nasanaydan iti kalamiisna ken dagiti nakaro a kondisions. Kadagiti naudi a panawen ti gay-at ti yelo ti baybay ket bimaasiten.[3] Biag idiay Artiko ket mangiraman kadagiti organismo nga agnanaed iti yelo,[4] zooplankton and pitoplankton, ikan ken dagiti mamalia ti baybay, dagiti billit, dagiti ayup ti daga, mulmula len dagiti kagimongan ti tao.
Dagiti nagibasaran[urnosen | urnosen ti taudan]
- ^ "arctic." Dictionary.com Unabridged (v 1.1). Random House, Inc. Naala idi Mayo 2, 2009.
- ^ Addison, Kenneth (2002). Fundamentals of the physical environment. Routledge. p. 482. ISBN 0-415-23293-7.
- ^ "Global Sea Ice Extent and Concentration: What sensors on satellites are telling us about sea ice." National Snow and Ice Data Center. Naala idi Mayo 1, 2009.
- ^ Christopher Krembs ken Jody Deming. "Organisms that thrive in Arctic sea ice." National Oceanic and Atmospheric Administration. Nobiembre 18, 2006.
Dagiti silpo ti ruar[urnosen | urnosen ti taudan]
Midia a mainaig iti Artiko iti Wikimedia Commons
Pakaammo ti panagbiahe idiay Artiko manipud iti Wikivoyage (iti Ingles)